
Φάλουν Ντάφα – Διαλέξεις πάνω στον Νόμο του Φο

Διδάσκοντας τον Φα στη συζήτηση για τη Δημιουργία Καλών Τεχνών
(21 Ιουλίου 2003, Ουάσιγκτον, Ηνωμένες Πολιτείες)
Λι Χονγκτζί

Όλοι οι μαθητές εδώ ασχολούνται με τη δημιουργία καλών τεχνών, και όλοι έχουν επαγγελματικές ικανότητες. Θα μιλήσω για οτιδήποτε περνά από το μυαλό μου και μόνο με Αλήθειες του Φα. Η καλή τέχνη είναι πολύ σημαντική για την ανθρωπότητα. Όπως και άλλες μορφές του ανθρώπινου πολιτισμού, μπορεί να έχει και αυτή καθοδηγητικό ρόλο όσον αφορά τις ανθρώπινες αντιλήψεις στην ανθρώπινη κοινωνία, επηρεάζοντας τις αισθητικές αξίες της ανθρωπότητας. Οι έννοιες [για το] «τι είναι καλαίσθητο» και [για το] «ποια είναι η κατάλληλη αίσθηση ομορφιάς που πρέπει να έχουν οι άνθρωποι» συνδέονται στενά με την ηθική βάση και τα πρότυπα της ανθρωπότητας. Όταν οι άνθρωποι βρίσκουν τα αντιαισθητικά πράγματα καλαίσθητα, τότε οι ηθικές αρχές τους έχουν εκλείψει.

Η ηθική της ανθρωπότητας περνάει από συγκεκριμένες αλλαγές σε διαφορετικές χρονικές περιόδους. Αυτή καθ’ αυτή η ηθική της ανθρωπότητας επηρεάζει τις τέχνες της ανθρωπότητας. Και οι τέχνες με τη σειρά τους επηρεάζουν την ανθρωπότητα. Όλοι έχετε δει ότι πολλά πράγματα στις σημερινές τέχνες έχουν παρασκευαστεί από τον σύγχρονο τρόπο σκέψης και ότι η σημερινή ανθρωπότητα έχει απομακρυνθεί πάρα πολύ από τα ηθικά όρια και τα πρότυπα που θα έπρεπε να έχει το ανθρώπινο είδος. Έτσι οι αποκαλούμενες τέχνες που προκύπτουν δεν είναι πλέον ανθρώπινη κουλτούρα, γιατί δεν δημιουργήθηκαν με λογική ή καθαρό μυαλό και δεν είναι αληθινά, όμορφα πράγματα της ανθρωπότητας δημιουργημένα με τις ορθές και καλές σκέψεις των ανθρώπων, ή με μια σωστή αντίληψη της καλλιτεχνικής ομορφιάς. Επομένως οι τέχνες εκφυλίζονται. Έτσι όσον αφορά τις σημερινές τέχνες, για να κυριολεκτήσουμε, δεν είναι πλέον ανθρώπινα πράγματα. Βλέπω συχνά κάποια από αυτά τα αποκαλούμενα «κομμάτια σύγχρονης τέχνης», που στην πραγματικότητα είναι όλα προϊόντα δαιμονικής φύσης ακόμα κι αν κάποια από αυτά είναι πασίγνωστα. Όχι μόνο είναι δαιμονικής φύσης αλλά επίσης ορισμένοι άνθρωποι αναζητώντας έμπνευση, όταν ζωγραφίζουν, στην πραγματικότητα επιδιώκουν να μιμηθούν τη συμπεριφορά των φαντασμάτων. Όταν αυτό συνεχίζεται έτσι για μεγάλο χρονικό διάστημα η κατάσταση του μυαλού τους είναι σίγουρο ότι θα γίνει σκοτεινή και αλλόκοτη. Οι επαγγελματίες καλλιτέχνες γνωρίζουν ότι όταν κάποιος κάνει τέτοια πράγματα η κατάσταση του μυαλού του είναι τέτοια που ενδίδει στην κακή πλευρά της ανθρώπινης φύσης, και ότι ακόμα σκόπιμα επιδιώκει κακές ψυχολογικές αποκρίσεις. Έτσι αυτά τα αποκαλούμενα «πράγματα της μοντέρνας τέχνης» συνήθως δεν είναι τόσο καλά γιατί δεν είναι μόνο επιβλαβή για τους ζωγράφους αλλά προκαλούν ψυχολογική βλάβη και σε αυτούς που βλέπουν το έργο και καταστρέφουν επίσης σοβαρά τις ηθικές αξίες των ανθρώπων. 

Όμως οι ασκούμενοι του Ντάφα δεν μπορούν να ξεφύγουν από αυτό το κοινωνικό περιβάλλον των συνηθισμένων ανθρώπων καθώς καλλιεργούνται και ζουν τις ζωές τους. Είστε και εσείς βυθισμένοι στο ρεύμα των αντιλήψεων των σύγχρονων ανθρώπων και επίσης επηρεασμένοι από αυτό το περιβάλλον. Πριν μάθουν τον Ντάφα πολλοί μαθητές του Ντάφα σπούδαζαν ή ασχολούνταν με τη δημιουργία μοντέρνων τεχνών. Φυσικά, πιστεύω πως άσχετα με το αν ασχολείστε με τις μοντέρνες ή με τις αληθινές, παραδοσιακές και ορθές τέχνες που πρέπει να έχει η ανθρωπότητα, οι βασικές τεχνικές που μάθατε στο παρελθόν πιθανότατα θα να είναι οι ίδιες. Επομένως, οι ασκούμενοι του Ντάφα πρέπει να κατανοήσουν καθαρά τι είδους τέχνες πρέπει να έχουν οι άνθρωποι. Με αυτόν τον τρόπο θα μπορέσετε να ακολουθήσετε τα αγνά και ορθά καλλιτεχνικά πρότυπα των ανθρώπινων όντων και θα είστε ικανοί να δημιουργήσετε καλά πράγματα.

Γιατί έχουμε αυτή τη συνάντηση σήμερα; Επιτρέψτε μου να σας πω ότι, οτιδήποτε κάνουν οι ασκούμενοι του Ντάφα κατά την παρούσα ιστορική περίοδο, είναι εξαιρετικής σημασίας. Μόλις χθες έλεγα ότι οτιδήποτε κάνουν οι ασκούμενοι του Ντάφα, η ανθρώπινη κοινωνία θα το μιμηθεί στο όχι και τόσο μακρινό μέλλον. Αυτή τη στιγμή κατά τη διάρκεια της περιόδου της Επανόρθωσης του Φα όλα στον κόσμο περιστρέφονται γύρω από τον Ντάφα, αυτό είναι σίγουρο, γιατί τα Τρία Βασίλεια δημιουργήθηκαν για την Επανόρθωση του Φα. Γιατί συζητάω αυτά τα πράγματα μαζί σας σήμερα; Είναι επειδή οι ασκούμενοι του Ντάφα με καλλιτεχνικές δεξιότητες, έχουν δυνατότητες και ενέργεια. Αν τα πράγματα που κάνετε δεν είναι ενάρετα ή δεν είναι αρκετά ενάρετα, θα ενισχύσετε τα μη ορθά στοιχεία τα οποία θα επηρεάσουν ακόμη περισσότερο την ανθρώπινη κοινωνία. Στην καλλιέργεια πρέπει να ορθώνετε τους εαυτούς σας απομακρύνοντας με καλλιέργεια οτιδήποτε δεν είναι καλό. Θα πρέπει να είστε καλός άνθρωπος όπου και να είστε. Συνεπώς, στο πεδίο των καλών τεχνών θα πρέπει επίσης να είστε καλός άνθρωπος και στην καλλιτεχνική σας δουλειά θα πρέπει να εκτίθεται μόνο ότι είναι όμορφο, ορθό, αγνό, καλό και ότι είναι λαμπρό και θετικό.

Καθώς η ηθική των ανθρώπων έχει πέσει σε αυτό το σημείο, το σκεπτικό των ανθρώπων έχει υποστεί αντίστοιχες αλλαγές. Και από τη στιγμή που έχουν αλλάξει και έχουν εξελιχθεί μέχρι αυτό το σημείο, είναι αδύνατο για τους ανθρώπους να το αντιστρέψουν αυτό από μόνοι τους. Κανένα άτομο, καμία θεωρία και καμία μέθοδος δεν μπορεί να καταστήσει ικανούς τους ανθρώπους να γυρίσουν εκεί όπου ήταν – μόνο ο Ντάφα μπορεί. Με έχετε ακολουθήσει εδώ για να σώσουμε αισθανόμενα όντα. Και το νόημα της σωτηρίας των αισθανόμενων όντων από εμάς, περιλαμβάνει επίσης, το πώς θα σώσουμε την ανθρώπινη ηθική, πώς θα είναι στο μέλλον οι άνθρωποι που θα σωθούν, πώς θα ζήσουν και κάτω από ποιες συνθήκες θα ζήσουν. Με άλλα λόγια οι μαθητές του Ντάφα δεν σώζουν μόνο αισθανόμενα όντα αλλά και χαράζουν ένα αληθινό μονοπάτι για την ύπαρξη των ανθρώπινων όντων. Όλα αυτά είναι πράγματα που οι μαθητές του Ντάφα κάνουν κατά την επιβεβαίωση
 του Φα.

Έχω πει ότι τα Τρία Βασίλεια θα υπάρχουν για πάντα. Και πώς θα υπάρχουν; Αυτό είναι κάτι που θα κανονίσω κατά τη διάρκεια της Επανόρθωσης του Φα στον ανθρώπινο κόσμο. Αλλά, ότι κάνουν σήμερα οι ασκούμενοι του Ντάφα είναι εξαιρετικής σημασίας και επίσης δημιουργούνται θεμέλια για τη μελλοντική ανθρωπότητα και τον μελλοντικό πολιτισμό. Όλα στη σημερινή ανθρωπότητα είναι άνω-κάτω. Σχεδόν τίποτα από τα σωστά και παραδοσιακά πράγματα, που τα ανθρώπινα όντα πρέπει να έχουν, δεν υπάρχουν πλέον και δεν υπάρχει τίποτα πια που να είναι αγνό και ορθό. Υπάρχουν ευτυχώς ακόμη, κάποιοι πολιτιστικοί μύθοι που έχουν απομείνει από τους ανθρώπους των αρχαίων καιρών, οι οποίοι δεν έχουν καταστραφεί τελείως – ιδίως στον τομέα των καλών τεχνών, όπου έχει απομείνει η διδασκαλία κάποιων θεμελιωδών τεχνικών, έτσι ώστε καθώς η ανθρωπότητα θα επιστρέφει στο ανθρώπινο επίπεδο, αυτοί που μελετούν καλές τέχνες, να μπορούν να συλλάβουν ορισμένες από τις πιο βασικές τεχνικές. Αλλά, πώς θα μπορούσαν αυτά τα πολύ βασικά πράγματα να χρησιμοποιηθούν ώστε οι άνθρωποι να βαδίσουν σε ένα αληθινό ανθρώπινο μονοπάτι; Και πώς μπορείτε να δημιουργήσετε σωστά πράγματα; Νομίζω πως παίρνοντας τις βασικές αυτές τεχνικές ως θεμέλια και προσθέτοντας σε αυτές την αληθινή καλοσύνη, ορθότητα και αγνή ομορφιά που οι ασκούμενοι του Ντάφα έχουν έρθει να κατανοήσουν στην καλλιέργεια τους, μπορείτε να επιδείξετε καλά πράγματα.

Καθώς βρίσκομαι σε αυτό το θέμα, θα ήθελα επίσης –κατά πώς το βλέπω– να αναφερθώ στον τρόπο με τον οποίο αναπτύχθηκε η ανθρωπότητα και την εξελικτική διαδικασία των τεχνών της ανθρωπότητας.

Οι τέχνες της ανθρωπότητας και του Ανατολικού και του Δυτικού πολιτισμού, περνούν από μια διαδικασία σχηματισμού, στάσης και εκφυλισμού. Οι Ανατολικές και οι Δυτικές τέχνες έχουν πάρει δύο διαφορετικά μονοπάτια. Δηλαδή θέτοντάς το με ανθρώπινους όρους, στην πραγματικότητα, η καθεμιά τους είναι η συμπαγής εκδήλωση των καλλιτεχνικών πλευρών των όντων στο κατώτερο επίπεδο δύο διαφορετικών μεγάλων Κοσμικών συστημάτων δηλαδή, των ανθρώπινων όντων. Με άλλα λόγια είναι εκδηλώσεις των πραγμάτων σε αυτά τα Κοσμικά συστήματα στο κατώτερο επίπεδο – σε αυτό το ανθρώπινο μέρος. Στην πραγματικότητα υπάρχουν πάρα πολλά διαφορετικά κολοσσιαία στερεώματα στον Κόσμο. Υπάρχουν πάρα πολλά και όλα τους είναι ανεξάρτητα, τεράστια Κοσμικά σώματα. Κάθε κολοσσιαίο στερέωμα έχει το δικό του διαφορετικό στιλ που εκδηλώνεται με έναν διαφορετικό τρόπο μέσα από τη δική του μοναδική δομή. Με ανθρώπινα λόγια, αυτό σημαίνει ότι έχουν διαφορετικά καλλιτεχνικά χαρακτηριστικά. Κάθε γιγαντιαίο Κοσμικό σώμα έχει διαφορετικές αλήθειες στις οποίες έχει φωτιστεί με έναν ορθό τρόπο από το Τζεν-Ζαν-Ρεν, τις θεμελιώδεις Αλήθειες του Φα. Ως αποτέλεσμα, τα διαφορετικά συστήματα των Κοσμικών σωμάτων όλα έχουν τα μοναδικά τους χαρακτηριστικά –το κάθε σύστημα τα δικά του– τα οποία είναι αμιγώς εκδηλωμένα στη δομή του ουρανού τους και της γης τους, στο πώς μοιάζουν τα περιβάλλοντα τους, στην μορφολογία των όντων τους, στον διάκοσμο των όντων τους, στα αρχιτεκτονικά τους στιλ, στις μορφές που έχουν τα ζώα και τα φυτά τους, κλπ. Όλα έχουν τους δικούς τους μοναδικούς ορθούς τρόπους να απεικονίζουν την ομορφιά, τη φιλία, τη χάρη, την ευγνωμοσύνη κλπ. Ανάμεσα σε όλες τις δημιουργίες των Κοσμικών συστημάτων, οι μορφές έκφρασης των κατωτέρου-επιπέδου όντων που έχουν μεταβιβαστεί σε αυτό το ανθρώπινο μέρος είναι από, βασικά, δύο συστήματα, και αποτελούν τις Ανατολικές και Δυτικές τέχνες. Αλλά στο γιγαντιαίο κολοσσιαίο σώμα, δεν είναι μόνο αυτές που υπάρχουν. Αυτό που λέω είναι ότι μόνο αυτοί οι δύο τύποι έχουν μεταβιβαστεί σε αυτό το ανθρώπινο μέρος.
Όσον αφορά σε αυτά τα δύο καλλιτεχνικά συστήματα της ανθρωπότητας, και στην Ανατολή και στη Δύση, υπήρχε για χιλιάδες χρόνια μια κληρονομική διαδικασία στους αντίστοιχους εθνικούς πολιτισμούς τους, αλλά τα στυλ αυτών των δύο ειδών τέχνης είναι πολύ διαφορετικά. Είναι διαφορετικά στις τεχνικές τους και στον τρόπο προσέγγισης, στους τρόπους που εκφράζουν τα πράγματα, στα αισθήματα που προβάλλουν και στο οπτικό αποτέλεσμα που παράγουν. Από την αρχή της κληρονομικής τους διαδικασίας, οι Κινέζικες Τέχνες δημιουργήθηκαν από έναν ημι-θεϊκό πολιτισμό. Με αλλά λόγια μισή από την έμφαση δεν ήταν στην ανθρώπινη επιφάνεια αλλά στην πνευματική υπόσταση του θέματος, στη γοητεία του και στα εσωτερικά νοήματα. Γι’ αυτόν τον λόγο οι εκδηλώσεις όλων των πλευρών της Κινέζικης κουλτούρας είχαν αυτό το χαρακτηριστικό, ιδίως στις καλές τέχνες, όπου δεν δίνουν τόσο σημασία στην απεικόνιση των επιφανειακών λεπτομερειών, [αλλά] εστιάζονται στην έκφραση των ιδεών ή στην πνευματική τους υπόσταση και στα εσωτερικά νοήματα. Οι Δυτικές τέχνες έχουν επίσης μεταβιβαστεί στους ανθρώπους από Θεούς αλλά η έμφαση σε αυτές είναι στον επιφανειακό πολιτισμό των ανθρώπινων όντων. Τονίζουν τις εξαίσιες, επακριβείς και εκλεπτυσμένες τεχνικές και την ρεαλιστική και έξοχη, σε υπέρτατο βαθμό, καλλιτεχνία. Η έμφαση τοποθετείται στην κατάδειξη των τεχνικών στην επιφανειακή ανθρώπινη διάσταση. Έτσι, στα καλλιτεχνήματά τους, η επιφάνεια των αντικειμένων εκφράζεται με έναν πολύ εκλεπτυσμένο και ακριβή τρόπο. Συνεπώς τα καλλιτεχνικά στιλ της Δύσης και της Ανατολής πήραν δύο διαφορετικά μονοπάτια. Κατά τη διαδικασία εξέλιξής τους, οι Δυτικές τέχνες, κληρονομήθηκαν από τον προηγούμενο πολιτισμό. Στην πραγματικότητα, οι τέχνες της Δύσης έχουν διατηρήσει ένα σχήμα
 συστηματικής εκπαίδευσης εδώ και αρκετούς πολιτισμούς. Είχαν σχολεία, θεωρίες, και μεθοδική εκπαίδευση. Πάντα έπαιρναν τέτοιο μονοπάτι. Κατά τη συνέχεια των τεχνών της Ανατολής, από την άλλη πλευρά, ήταν πάντα διαδεδομένη ως κομμάτι του λαϊκού πολιτισμού, ανάμεσα σε διανοούμενους, καλλιτέχνες και [απλούς] ανθρώπους, η αναζήτηση του Δρόμου. [Εδώ] δεν υπάρχουν ούτε συστηματικές θεωρίες, ούτε σχολεία, ούτε μεθοδική εκπαίδευση. Ο τρόπος έκφρασης πραγμάτων στα έργα τους βασίζεται εξ ολοκλήρου στις εμπειρίες του καλλιτέχνη, ιδίως όσον αφορά τα αγάλματα. Ως αποτέλεσμα των χαρακτηριστικών του πολιτισμού των Κινέζων, πίσω από την εξωτερίκευση στα σχέδια, στις ζωγραφιές και στα γλυπτά είναι βασικά ο πολιτιστικός χαρακτήρας του κινεζικού λαού σε ενέργεια
 που ακούσια εξωτερικεύουν ιδέες και αισθήματα. Έτσι βλέποντάς τo κατ’ αυτόν τον τρόπο, οι διαφορές, που παίρνουν στις προσεγγίσεις για να εκφράσουν πράγματα, είναι πολύ σημαντικές. Όταν το βλέπετε από την οπτική της εξωτερικής επιφάνειας των ανθρώπινων όντων, οι τεχνικές των Δυτικών τεχνών είναι πολύ εκλεπτυσμένες και απαιτούν ακριβή χειρισμό του φωτός και της σκιάς, των δομών και της οπτικής άποψης. Ιδίως όσον αφορά τη δομή του ανθρώπινου σώματος, την εκφράζουν με πολύ μεγάλη λεπτομέρεια. Στις αρχαίες Κινέζικες καλές τέχνες, απ’ την άλλη, επειδή δεν υπήρχαν καθόλου συστηματοποιημένες θεωρίες ή επαγγελματικές σπουδές, σε όσα αφορούν την έκφραση της εξωτερικής επιφάνειας των δομών των πραγμάτων, λείπει η ακρίβεια.

Η πορεία των τεχνών πηγαίνει πάντα από την αρχική περίοδο στο αποκορύφωμα και μετά πάλι πέφτει. Όλοι οι πολιτισμοί του ανθρώπινου είδους ακολουθούν επίσης αυτήν την τάση. Όλα στο ανθρώπινο είδος βρίσκονται μέσα [στο πλαίσιο] σχηματισμός-στάση-εκφυλισμός-καταστροφή, τα οποία είναι κομμάτι των χαρακτηριστικών του παλαιού κόσμου. Έτσι, όποτε η ηθική των ανθρώπων δεν είναι πλέον αρκετά καλή –όταν δεν είναι τίποτε πια αρκετά καλό θα πρέπει να ξαναρχίσει από την αρχή– είναι καταστροφικό για το ανθρώπινο είδος, όλα τελειώνουν και μετά όλα αρχίζουν πάλι από την αρχή, φθάνουν στο αποκορύφωμα και μετά φθίνουν πάλι. Συνεχώς επαναλαμβάνεται αυτός ο κύκλος.

Αφού οι αρχαίες Κινεζικές καλές τέχνες δεν είχαν συστηματικές ή εξειδικευμένες σπουδές, δεν μπορούσαν να χειριστούν καλά την οπτική πλευρά όσον αφορά την απεικόνιση του ανθρώπινου σώματος και των αντικειμένων. Μετά το τέλος της δυναστείας των Τσινγκ, πολλοί από αυτούς που έκαναν Κινέζικες καλές τέχνες έμαθαν τις βασικές τεχνικές των Δυτικών καλών τεχνών και τα έργα τους έγιναν ακριβή ως προς την απεικόνιση των εξωτερικών επιφανειακών μορφών. Δημιούργησαν κάποια έργα τέτοιου είδους. Αλλά στις πρόσφατες εποχές, ιδίως τα τελευταία είκοσι περίπου χρόνια, η Κίνα έχει επηρεαστεί επίσης, από τον σύγχρονο τρόπο σκέψης και τα έργα έχουν πάρει ολοένα και χειρότερη μορφή. Οι αντιλήψεις των ανθρώπων αλλάζουν αναλόγως με τη νοοτροπία τους. Αν οι ορθές σκέψεις ενός ανθρώπου δεν έχουν τον έλεγχο και αφήνεται εντελώς στις προσλήψεις και στα συναισθήματα της ανθρώπινης επιφάνειάς του και όχι στις αληθινές του σκέψεις, και δεν σκέφτεται τα πράγματα με καθαρό μυαλό από μόνος του, τότε θα είναι σαν να μην έχει πλέον ψυχή. Η ανθρώπινη συνείδηση σχηματίζεται μετά τη γέννηση στην ανθρώπινη επιφάνεια και μόνο εκδηλώνεται ως υποσυνείδητη αντίδραση στα πράγματα. Η συνείδηση είναι ασταθής, μπορεί να αλλάξει ανά πάσα στιγμή, και αλλάζει μαζί με τις αλλαγές στις εξωτερικές συνθήκες και τη γενική κατάσταση της κοινωνίας. Αν κάποιος βασιστεί τελείως σε αυτά τα πράγματα δεν έχει δικές του σκέψεις. Επιπλέον, οι σκέψεις του είναι μη συστηματικές, είναι αλλοπρόσαλλες, και δεν έχει ορθές σκέψεις ούτε αληθινό εαυτό. Τα πράγματα που παράγονται σε αυτή την κατάσταση του νου, είναι τα αποκαλούμενα «έργα μοντέρνης τέχνες» ή «σύγχρονα έργα καλής τέχνης». Το αρχικό στάδιο της ανόδου σε δημοτικότητα αυτών των πραγμάτων, ήταν η αρχική εμφάνιση εκείνων των Ιμπρεσιονιστικών και Αφαιρετικών πραγμάτων στη Δύση. Αν κοιτάξετε γαλήνια αυτά τα πράγματα, σίγουρα θα βρείτε ότι δημιουργήθηκαν όταν οι αληθινές σκέψεις των ανθρώπων ήταν απούσες και οι άνθρωποι ακολουθούσαν τις ανθρώπινες αντιλήψεις τους στην επιφάνεια. Είναι μη συστηματικά, αδόμητα, ακανόνιστα και κομματιασμένα. Ποιος ξέρει τι εκφράζουν! Δεν δίνουν στους ανθρώπους μια καλαίσθητη εμπειρία, απλά ακολουθούν τις ανθρώπινες σκέψεις στην επιφάνεια. Τα έργα που παρασκεύασαν είχαν στρεβλή μύτη, μόνο μισό πρόσωπο, ή είχαν ένα πόδι να φυτρώνει από το πίσω μέρος ενός σώματος. Από πολύ νωρίς αυτά τα πράγματα ήταν το αποτέλεσμα της εγκατάλειψης από τους ανθρώπους των δικών τους σκέψεων και των ορθών σκέψεων και ήταν προϊόντα μελών και σωμάτων ανθρώπων που καθοδηγούνταν από τις επίκτητες ανθρώπινες αντιλήψεις τους. Μόνο όταν ένα άτομο εγκαταλείπει την Κύρια Συνείδησή του και επιτρέπει στις επιφανειακές ανθρώπινες αντιλήψεις του να περιπλανιούνται ελευθέρα μπορεί να δημιουργήσει τέτοια πράγματα. Η ανάδυση αυτών των πραγμάτων έχει καταστρέψει τις Δυτικές τέχνες, οι οποίες ήταν για σχεδόν ολόκληρο το ανθρώπινο είδος οι καλύτερες και πιο τέλειες τέχνες. Κατά τις πρόσφατες εποχές η επιρροή αυτή έφτασε [και] στην Κίνα.

Και αυτό ήταν μόνο το αρχικό στάδιο των μοντέρνων τεχνών. Όταν συνολικά η ηθική της κοινωνίας κατολισθαίνει όλο και περισσότερο, οι ανθρώπινες αντιλήψεις δεν παραμένουν οι ίδιες, κατολισθαίνουν και αυτές. Αυτά τα Ιμπρεσσιονιστικά και Αφαιρετικά πράγματα εκείνου του καιρού αγνοούσαν εντελώς την σωστή οπτική πλευρά, την μετάβαση από το φως στο σκοτάδι και την ακρίβεια της δομής. Όλο και περισσότερο επιδίωκαν τα αποκαλούμενα «προσωπικά συναισθήματα», και παρερμήνευσαν αυτού του είδους το παράλογο «άφεμα» ως απελευθέρωση της ατομικής ανθρώπινης φύσης τους. Αυτό που έκαναν στην πραγματικότητα, ήταν να περιορίζουν τις αληθινές τους φύσεις, και να ενδίδουν στον επίκτητο τρόπο σκέψης ο οποίος δεν περιλαμβάνει τον αληθινό εαυτό. Έριχναν έντονα χρώματα, και αφήνονταν ολοκληρωτικά σε ένα είδος συναισθήματος [προερχόμενο] από τις αντιλήψεις τους που δεν περιλάμβανε οποιεσδήποτε σοβαρές, λογικές σκέψεις. Οι αντιλήψεις όμως σχηματίζονται μετά τη γέννηση σε ένα άτομο. [Αυτές] δεν είναι οι αληθινές σκέψεις του ανθρώπου και είναι ακανόνιστες, αδόμητες και ανοργάνωτες. Γι’ αυτόν τον λόγο τα πράγματα που παρασκεύασαν ήταν όπως αυτά, και φαίνονταν εντελώς δυσανάλογα ή ανισόρροπα οπτικά. Φθάνοντας στο μεταγενέστερο στάδιο και όπως οι ανθρώπινες ηθικές έννοιες ξέπεφταν όλο και περισσότερο, η κατάσταση του μυαλού τους έγινε ακόμη πιο ευτελής
 και αυτού του είδους η ευτελής συνείδηση δεν αποτελούταν πλέον από ανθρώπινες αντιλήψεις. Όταν ο αληθινός εαυτός ενός ανθρώπου και οι ίδιες οι δικές του σκέψεις, εγκαταλείπουν τον έλεγχο της επιφάνειάς του, ξένα όντα θα αδράξουν την ευκαιρία και θα μπουν μέσα. Όταν το πράγμα φτάνει σε αυτό σημείο, ένα ξένο ευφυές ον, ήδη ελέγχει τον ανθρώπινο εγκέφαλο. Γι’ αυτόν τον λόγο αναδύθηκαν καλλιτεχνικές εκφράσεις που ήταν ακόμη πιο σκοτεινές και πιο καταθλιπτικές –ακόμα και το φως ήταν σκοτεινό– αντανακλώντας κυριολεκτικά τη νοητική κατάσταση μιας αποκαρδιωμένης και παρακμιακής ανθρώπινης φύσης. Όταν το πράγμα ξέπεσε ακόμη περισσότερο, και άρχισαν να καθοδηγούνται από την επιθυμία για φήμη και προσωπικό συμφέρον στην κοινωνία επιδιώκοντας την πλήρη εγκατάλειψη των εαυτών τους, τότε, ακόμη και οι επίκτητες αντιλήψεις τους εγκαταλείφθηκαν. Σε αυτή την περίπτωση, [ακόμα και] το «κέλυφος» μέσα στο οποίο ο εαυτός του ατόμου ήταν ολοκληρωτικά απών έγινε εκατό τοις εκατό ελεγχόμενο από ξένη νοημοσύνη. Και στις περισσότερες περιπτώσεις η ξένη νοημοσύνη ήταν μια οντότητα από τον κάτω κόσμο, με την πλειοψηφία να είναι πνεύματα και φαντάσματα. Αυτό ήταν μια Κοσμική αλλαγή όταν η ηθική της ανθρωπότητας έγινε κακή. Όταν ένας ζωγράφος ελέγχεται από ένα ον φύσης γιν, αυτό που ζωγραφίζει θα φαίνεται να απεικονίζει τον κάτω κόσμο και πράγματα του κάτω κόσμου. Σε πολλές ζωγραφιές μπορείτε να διαπιστώσετε με μια μάτια ότι απεικονίζουν τους κόσμους των φαντασμάτων, που είναι ζοφεροί, σκοτεινοί και θολοί, και αυτές οι αποκαλούμενες ανθρώπινες φιγούρες που ζωγραφίζουν είναι όλες σαν απόκοσμα πνεύματα· η γη εκεί, είναι του κάτω κόσμου, και ο ουρανός επίσης του κάτω κόσμου. Γιατί αρέσει στους ανθρώπους αυτό το αίσθημα; Δεν είναι επειδή οι άνθρωποι δεν έχουν πια ορθές σκέψεις; Δεν επιδιώκουν το σκοτάδι; Δεν είναι επειδή η ηθική της ανθρωπότητας έχει εκφυλιστεί σοβαρά; Και αυτό είναι μόνο όταν οι άνθρωποι πηγαίνουν σε μια διάσταση που είναι ακόμη πιο χαμηλή από αυτή των ανθρώπων. Επειδή οι ανθρώπινες αξίες συνεχίζουν να κατολισθαίνουν, οι τέχνες σήμερα γίνονται αληθινές και συμπαγείς απεικονίσεις της δαιμονικής φύσης του ανθρώπινου είδους. Οι τέχνες γίνονται βλασφημία για τις ιερές τέχνες, έχουν γίνει ολοκληρωτικά ένα εργαλείο προβολής της δαιμονικής φύσης, και αυτό που απεικονίζουν είναι δαίμονες, φαντάσματα και τέρατα. Οι ίδιοι οι καλλιτέχνες παραδέχονται ότι αυτά τα έργα είναι όλα σκουπίδια, αλλά μέσα στην αποκαλούμενη «καλλιτεχνική τάση» θεωρούνται τα πιο πολύτιμα. Πώς θα μπορούσαν τα σκουπίδια να είναι ό,τι καλύτερο; Οι αντιλήψεις των ανθρώπων έχουν αναποδογυρίσει, κι έτσι νομίζουν ότι τα σκουπίδια είναι το καλύτερο. 

Αυτή είναι η ιστορία των καλών τεχνών της ανθρωπότητας – μόλις τώρα μίλησα για την γενική τους εξέλιξη. Τώρα θα συνεχίσω τη συζήτηση χρησιμοποιώντας τις Δυτικές τέχνες ως αρχικό σημείο. Γνωρίζετε γιατί κατά τη διάρκεια του Δευτέρου Παγκοσμίου Πολέμου η Γαλλία αναγκάστηκε να παραδοθεί; Δεν είχαν οι Γάλλοι την ικανότητα να πολεμήσουν; Δεν αναδύθηκαν ήρωες σαν τον Ναπολέων και τον Λουδοβίκο τον 14ο από αυτό το έθνος παλαιότερα; Δεν είχε αυτό το έθνος ένδοξη ιστορία; Οι πόλεμοι της ανθρωπότητας, στην πραγματικότητα, ελέγχονται από τους Θεούς και συμβαίνουν για συγκεκριμένους λόγους. Δεν γίνονται τα πράγματα κατά πώς τα θέλουν οι άνθρωποι. Η Γαλλία δεν αναμείχθηκε άμεσα στον Δεύτερο Παγκόσμιο Πόλεμο γιατί ο σκοπός των Θεών ήταν να διατηρήσουν τα μοναδικά έργα τέχνης αυτού του ανθρώπινου πολιτισμού, τα οποία ήταν στη Γαλλία. Είναι επίσης τα πιο λαμπρά, αυτά για τα οποία η ανθρωπότητα μπορεί να είναι περήφανη, και αληθινά τα πιο ορθά, παραδοσιακά και τέλεια έργα τέχνης της ανθρωπότητας σε αυτόν τον ανθρώπινο πολιτισμό. Αν ξεσπούσαν μάχες εκεί, τα έργα τέχνης που βρίσκονταν στον Λούβρο και στις Βερσαλλίες θα είχαν καταστραφεί και η τέχνη στους δρόμους του Παρισιού θα χανόταν και αυτή. Οι Θεοί ήθελαν να αφήσουν αυτά τα λίγα μικροπράγματα πίσω για την ανθρωπότητα, έτσι ώστε στο μέλλον τα ανθρώπινα όντα να μπορούν να τα χρησιμοποιήσουν ως σημεία αναφοράς και να βρουν τις τέχνες αυτών καθ’ αυτών των ανθρώπων ξανά. Επιπλέον οι μαθητές του Ντάφα θα μπορούν επίσης να βρουν τον δρόμο της επιστροφής, βασιζόμενοι στις θεμελιώδεις ικανότητες αυτών των παραδοσιακών, ορθών έργων τέχνης.

Στις Δυτικές τέχνες κατά τη διάρκεια των τελευταίων πολιτισμών, οι άνθρωποι ωρίμαζαν μέσω συστηματικής μελέτης και επέστρεφαν στο μονοπάτι του προηγούμενου πολιτισμού. Αλλά μετά την καταστροφή του κάθε προηγούμενου πολιτισμού υπάρχει μια περίοδος κατά την οποία οι στοιχειώδεις δεξιότητες είναι ανώριμες. Αυτό μπορείτε να το διαπιστώσετε από τα έργα των Δυτικών καλών τεχνών, κοιτώντας, για παράδειγμα, τα έργα πριν την Αναγέννηση, τα έργα κατά την Αναγέννηση, τα έργα μετά την Αναγέννηση και τα πράγματα των τωρινών καιρών – αυτή την εξέλιξη. Πριν την Αναγέννηση, σε γενικές γραμμές, η καλλιτεχνική δεξιοτεχνία των έργων ήταν πολύ ανώριμη. Η σύνθεσή τους, η δομή, οι αναλογίες, τα χρώματα, κτλ., όπως τις βλέπετε μπορείτε να διαπιστώσετε ότι ήταν πολύ ανώριμες. Είτε επρόκειτο για πίνακες, είτε για σχέδια, είτε για γλυπτά, ήταν όλα ανώριμα. Αλλά τότε οι άνθρωποι ξέθαψαν συγκεκριμένα πράγματα του προηγούμενου πολιτισμού, με αρχαιολογικές ανασκαφές στη Δύση. Κάποια ήταν γλυπτά Θεών, και υπήρχαν επίσης κάποια άλλα γλυπτά από τον προηγούμενο αρχαίο Ελληνικό πολιτισμό. Όλα αυτά ήταν ώριμα και τέλεια έργα. Επειδή η βάση [εκείνων] των αρχαίων πολιτισμών ήταν εκεί, οι Δυτικές τέχνες [πολύ] γρήγορα ωρίμασαν και πάλι. Επειδή εκείνα τα πράγματα από το παρελθόν ήταν εκεί για αυτούς, για να μάθουν από αυτά και να συγκρίνουν τα έργα τους με αυτά, ωρίμασαν πολύ γρήγορα. Μετά την Αναγέννηση, η εμφάνιση του Λεονάρντο Ντα Βίντσι και άλλων καλλιτεχνών σχεδιάστηκε από τους Θεούς ώστε να καθοδηγήσουν τα ανθρώπινα όντα να φτάσουν στην καλλιτεχνική ωριμότητα και να δείξουν στους ανθρώπους πώς να κάνουν τα έργα τέχνης τους. Γι’ αυτόν τον λόγο τα έργα τους εκείνη την εποχή είχαν πολύ μεγάλη επίδραση στην ανθρωπότητα. Αλλά οι μοντέρνες τέχνες των πρόσφατων καιρών έχουν κανονιστεί από κάποιους άλλου είδους θεούς – δηλαδή η ομάδα που ανήκει στις παλαιές δυνάμεις και οι οποίοι προσπαθούν να κατευθύνουν την Επανόρθωση του Φα σήμερα. Γιατί εμφανίστηκε ένας Βαν Γκονγκ; Πώς προέκυψε ένας Πικάσο; Και αυτοί οι άνθρωποι, επίσης, ήταν σχεδιασμένο από αυτούς να έρθουν, αλλά [ήρθαν] για να παίξουν έναν αρνητικό ρόλο, και ο σκοπός ήταν, ώστε να εκφυλιστούν τα πάντα στον ανθρώπινο πολιτισμό την ίδια στιγμή που η ηθική της ανθρωπότητας ξέπεφτε. Έτσι αυτοί οι δύο άνθρωποι ήρθαν για να αναστατώσουν την τέχνη της ανθρωπότητας. Ο σκοπός ήταν να διαφθείρουν τον πολιτισμό της ανθρωπότητας – ήρθαν εξ ολοκλήρου να καταστρέψουν τον πολιτισμό της ανθρωπότητας. Η τέχνη της ανθρωπότητας έχει φτάσει σε αυτή τη δαιμονική κατάσταση που είναι σήμερα, εξαιτίας της βάσης που έθεσαν εκείνη την εποχή για τον αποκαλούμενο «Μοντερνισμό».

Ήταν τότε, την εποχή που η παραδοσιακή Δυτική τέχνη δεχόταν επίθεση από τον αποκαλούμενο Ιμπρεσιονισμό, που εμφανίσθηκε η φωτογραφία. Στις διαμάχες τους, το πιο τυπικό επιχείρημα που έθεταν οι αποκαλούμενοι Ιμπρεσιονιστές ήταν: «Άσχετα με το πόση ακρίβεια ζωγραφίζετε, μπορεί να είναι τόσο ακριβής όσο μια φωτογραφία;» Με αυτόν τον τρόπο κατέκριναν τα αντικείμενα ζωγραφικής όταν εμφανίζονταν όπως είναι, όταν ζωγραφίζονταν ρεαλιστικά, και όταν ζωγραφίζονταν με έναν παραδοσιακό, ορθόδοξο τρόπο. Στην πραγματικότητα, η παραδοσιακή τέχνη είναι για τον άνθρωπο μια υψηλής ποιότητας επιδίωξη τελειότητας, και είναι απεριόριστη. Το πεδίο της παραδοσιακής τέχνης είναι πολύ ευρύ, επειδή ένα ολοκληρωμένο έργο τέχνης δεν είναι μόνο ρεαλιστικό, αλλά στην πραγματικότητα περιλαμβάνει επίσης, τις προσωπικές εμπειρίες της ζωής του καλλιτέχνη και τον χαρακτήρα του. Τα πράγματα με τα οποία ο καλλιτέχνης έχει έρθει σε επαφή στη ζωή του, όπως επίσης η γνώση και οι ικανότητες που έχει κερδίσει στη ζωή του σε διάφορα θέματα – όλα ανακλώνται στα έργα του. Γι’ αυτόν τον λόγο κάθε άνθρωπος θα εκφράσει το ίδιο πράγμα διαφορετικά στο καλλιτεχνικό του/της έργο, είτε όσον αφορά τη χρήση χρωμάτων και την απόδοση των εκφράσεων του θέματος, είτε τον βαθμό της βαθιάς γνώσης των τεχνικών. Οι εμπειρίες ζωής του κάθε ανθρώπου είναι διαφορετικές, και οι ιδιαιτερότητες του χαρακτήρα των καλλιτεχνών είναι διαφορετικές, κι έτσι αυτό οδηγεί σε διαφορές στα έργα τους. Επιπλέον, αυτό που μπορούν να απεικονίσουν είναι ένας πολυποίκιλος κόσμος, όντα σε ακόμη υψηλότερα επίπεδα, και ακόμη πιο υπέροχες απεικονίσεις Θεών και Θεϊκών κόσμων. Συνεπώς είναι ένας απεριόριστος, φωτεινός και ευρύς δρόμος. Συνήθως οι καλλιτέχνες που είναι καλοί στη ζωγραφική ή στη γλυπτική εστιάζουν περισσότερες από τις σκέψεις τους στην τέχνη τους, έτσι οι περισσότεροι από αυτούς δεν είναι τόσο ειδικοί στα λόγια. Από την άλλη αυτοί που δεν ξέρουν πώς να ζωγραφίζουν ή να κάνουν γλυπτική είναι καλοί στα λόγια. Με το να προωθούν επιθετικά τις ιδέες τους με διαστρεβλωμένη λογική, αυτοί οι άνθρωποι πραγματικά ανέτρεψαν την παραδοσιακή τέχνη με το επιχείρημα της φωτογραφίας. Έτσι σταδιακά έφτασε στο σημείο που είναι σήμερα. Φυσικά, δεν θα ήταν δυνατό για κάποιον εκείνη την εποχή να ανατρέψει την παραδοσιακή τέχνη, εάν αυτός ο κάποιος δεν καταλάβαινε καθόλου την καλή τέχνη ή ήταν ανίκανος στις καλές τέχνες. Γι’ αυτό και εκείνοι οι λιγοστοί αντιπρόσωποι του Μοντερνισμού κανονίστηκε εκείνη την εποχή να τελειοποιήσουν πρώτα τις βασικές τους ικανότητες στην παιδική τους ηλικία, ώστε να μπορέσουν να αποπροσανατολίσουν τους ανθρώπους του κόσμου ακόμη περισσότερο.

Λόγω των αντιπαραθέσεων ορθού και κακού μεταξύ της [παραδοσιακής] σχολής και των Ιμπρεσιονιστών και Αφαιρετικών εκείνη την εποχή, επειδή η ξεπεσμένη ηθική και οι έννοιες ήταν επικριτικές προς τις αληθινά ιερές τέχνες της ανθρωπότητας, και επειδή οι παραδοσιακοί καλλιτέχνες έπρεπε να διατηρήσουν έναν μικρό χώρο για να επιβιώσουν, οι άνθρωποι τώρα αποκαλούν την παραδοσιακή τέχνη "Ρεαλισμό". Στο παρελθόν δεν υπήρχε κανένα τέτοιο όνομα. Η αιτία που οι Θεοί πέρασαν τις τέχνες προς τα ανθρώπινα όντα ήταν για να επιτρέψουν στους ανθρώπους να εκφράσουν την καλοσύνη και την ομορφιά που η ανθρωπότητα υποστηρίζει, και αυτό να έχει μια θετική επίδραση στην ηθική της ανθρωπότητας. Λόγω του εκφυλισμού της ηθικής της ανθρωπότητας, οι παραδοσιακές και ορθές ανθρώπινες τέχνες εκδιώχτηκαν από τις αίθουσες των επίσημων ακαδημιών από την τάση της κίνησης προς τη δαιμονική φύση. Έτσι για να επιβιώσει, η παραδοσιακή τέχνη έγινε Ρεαλισμός, και έτσι προέκυψε ο «Ρεαλισμός».

Τώρα, όλα τα της ανθρωπότητας ακολουθούν την αντίθετη κατεύθυνση σαν και αυτό – το έχετε παρατηρήσει; Εκείνοι που δεν έχουν μια κατάλληλη φωνή για τραγούδι, που δεν ξέρουν από θεωρία μουσικής, και εκείνοι που δεν έχουν βασικές χορευτικές δεξιότητες έχουν γίνει δημοφιλείς τραγουδιστές και χορευτές, τη στιγμή που οι πραγματικοί καλλιτέχνες δεν μπορούν να βγάλουν τα προς το ζην. Ακόμη και εκείνοι οι κουρείς που ξέρουν τι κάνουν έχουν εκδιωχτεί και δουλεύουν πλέον στον δρόμο, ενώ εκείνοι που δεν ξέρουν τι κάνουν βρίσκονται σε πολυτελή σαλόνια. Όλα τα της ανθρωπότητας κατολισθαίνουν προς την αντίθετη κατεύθυνση και όλα εκφυλίζονται με αυτό τον τρόπο. Αυτό το οποίο επιδίωκαν εκείνοι οι αποκαλούμενοι Μοντερνιστές ήταν κάποια "προσωπικά συναισθήματα." Αργότερα έχασαν τον έλεγχο του εαυτού τους, και τώρα δίνουν τα σώματά τους να κατευθύνονται από φαντάσματα – πώς θα μπορούσαν να παραγάγουν κάτι καλό; Κρεμούν ένα αποκαλούμενο «νεωτεριστικό κομμάτι» και το παρουσιάζουν στους ανθρώπους: «Ω, κοιτάξτε. Τι ωραίος πίνακας!» Εάν δεν το έλεγε έτσι, κανένας δεν θα ήξερε γιατί ήταν καλό όπως αυτός είπε. Όμως τα καλά πράγματα που αυτός περιγράφει είναι δαιμονικής φύσης και περιέχουν τόση αφέλεια για την τέχνη, που είναι γελοία. Εάν η σκέψη σας δεν τον ακολουθήσει σε αυτό το είδος δαιμονικής φύσης, δεν θα είστε σε θέση να δείτε ποια είναι τα αποκαλούμενα καλά πράγματα για τα οποία μιλά. Στην πραγματικότητα αυτά τα πράγματα είναι όλα σκουπίδια και είναι επιζήμια στους ανθρώπους.

Φυσικά, υπάρχουν πολλοί άνθρωποι που απλά πάνε μαζί με την τάση και τη συγκυρία. Το μεγαλύτερο μέρος του ευρέος κοινού δεν καταλαβαίνει τα πράγματα των Μοντερνιστών. Εάν πείτε ότι όλα αυτά είναι σκουπίδια, τότε οι άνθρωποι που κάνουν αυτά τα πράγματα θα πουν ότι όσο περισσότερο είναι σαν τα σκουπίδια τόσο το καλύτερο. Όλοι έχετε ακούσει για το πώς ένας αποκαλούμενος καλλιτέχνης στην Κίνα έφαγε τη σάρκα νεκρών παιδιών – δεν ακούσαμε αναφορές για αυτό πριν λίγο καιρό; Είναι η αναζήτηση της δαιμονικής φύσης που έχει φέρει τα πράγματα σε αυτό το σημείο. Δεν είναι τρομακτικό όταν όλο αυτό συνεχίζει και πιο κάτω; Εάν οι τέχνες της ανθρωπότητας συνεχίσουν με αυτόν τον τρόπο, τότε φανταστείτε μόνο τι θα γίνουν στο μέλλον.

Στη συνέχεια θα μιλήσω λίγο για το τι θα έπρεπε να απεικονίζουν οι τέχνες της ανθρωπότητας. Μήπως ο σκοπός των τεχνών της ανθρωπότητας είναι να απεικονίζουν τους ίδιους τους ανθρώπους, να απεικονίζουν τοπία, ή να απεικονίζουν Θεούς; Ή μήπως φαντάσματα; Πρέπει να ξέρετε ότι οι αληθινές τέχνες της ανθρωπότητας πρωτοεμφανίστηκαν στους ναούς των Θεών. Ένας άλλος σκοπός της μεταβίβασης αυτής της πτυχής του πολιτισμού από τους Θεούς στα ανθρώπινα όντα ήταν να επιτρέψουν στους ανθρώπους να δουν τη μεγαλοπρέπεια των Θεών, και να πιστέψουν πως για την καλοσύνη και το κακό υπάρχει ανταπόδοση – αυτοί που κάνουν κακό θα λάβουν τιμωρία, οι καλοί άνθρωποι θα λάβουν ευλογίες, και οι καλλιεργητές θα ανέβουν στον Παράδεισο. Η εμφάνιση των Δυτικών τεχνών άρχισε εξ ολοκλήρου στις εκκλησίες. Τα αγάλματα στην Ανατολή στα πρώιμα χρόνια ήταν σχεδόν όλα Θεοί και στα πιο αρχαία και πρώιμα έργα ζωγραφικής που μεταβιβάστηκαν στην Κίνα ήταν όλα Θεοί. Υπάρχει κάποιο όριο στους ανθρώπους που ζωγραφίζουν Θεούς; Όχι, δεν υπάρχει. Ο απέραντος κόσμος, και όλα αυτά που υπάρχουν στο απέραντο Κοσμικό σύμπαν… όταν τα ανθρώπινα όντα πιστεύουν αληθινά στους Θεούς και αληθινά καταγίνονται στην απεικόνιση Θεών, οι Θεοί θα δείξουν αυτά τα πράγματα στα ανθρώπινα όντα. Αυτό είναι το πιο τέλειο, το πιο ιερό, είναι αυτό που η ανθρωπότητα λαχταρά και το πιο θαυμάσιο αναπαυτήριο. Συνεπώς, αυτό που τα έργα μπορούν να απεικονίσουν είναι απεριόριστο.

Ξέρετε, όταν οι άνθρωποι ζωγραφίζουν Θεούς, πρέπει να χρησιμοποιούν ανθρώπους ως μοντέλα. Αυτό δεν είναι πρόβλημα, αφού οι άνθρωποι δημιουργήθηκαν από τους Θεούς κατ’ εικόνα τους. Έτσι δεν υπάρχει πρόβλημα από κάποιον στη χρησιμοποίηση ανθρώπινων όντων για την άσκηση των βασικών δεξιοτήτων του. Δεν είναι ότι οι άνθρωποι δεν μπορούν να ζωγραφίσουν άλλους ανθρώπους –είναι μια χαρά να το κάνουν– αφού έτσι κι αλλιώς τα ανθρώπινα όντα είναι το κύριο σε αυτόν τον κόσμο. Ακόμη λιγότερο αποτελεί πρόβλημα η απεικόνιση τοπίων. Αλλά, η εστίαση των καλών τεχνών της ανθρωπότητας πρέπει να είναι οι Θεοί. Γιατί το λέω αυτό; Σκεφτείτε το ο καθένας: οι άνθρωποι έχουν κάρμα – όλοι το ξέρετε αυτό αφού είστε μαθητές του Ντάφα – και όλα αυτά που τα ανθρώπινα όντα σχεδιάζουν ή ζωγραφίζουν περιλαμβάνουν στοιχεία του ίδιου του καλλιτέχνη. Στο έργο ενός καλλιτέχνη, όλα τα σχετικά με τον ίδιο [αλλά] και για το άτομο που απεικονίζεται, είναι συνδεμένα με αυτή τη ζωγραφιά. Όταν ένας συνηθισμένος άνθρωπος ζωγραφίζει μόνο μια πινελιά, ξέρω τι είδους άνθρωπος είναι, ποιες ασθένειες έχει, πόσο κάρμα έχει, την κατάσταση του μυαλού του, την οικογενειακή του κατάσταση κλπ. Και όλες οι σκέψεις που έχει το θέμα του πίνακα και όλοι οι παράγοντες που συνδέονται με το σώμα του εκθέτονται και αυτοί πλήρως, περιλαμβάνοντας το πόσο κάρμα έχει. Όποτε κάποιος κρεμάσει έναν πίνακα αυτού του ανθρώπου στο σπίτι του, το κάρμα αυτού του ανθρώπου στον πίνακα εκπέμπεται από τον πίνακα. Έτσι όταν κάποιος κρεμά κάτι παρεμφερές στο σπίτι του, ωφελείται ή βλάπτεται; Το κάρμα εκπέμπεται και διαδίδεται, συνδέεται με τον άνθρωπο, και συνεχώς θα εκπέμπεται στο σπίτι του ανθρώπου που κρέμασε τον πίνακα εκεί πέρα. Οι άνθρωποι δεν μπορούν να δουν τις αλληλεξαρτήσεις μεταξύ των αντικειμένων, αλλά στην πραγματικότητα θα αισθανθούν άρρωστοι στην άνεση [από κάτι σαν κι αυτό].

Αλλά εάν τα ανθρώπινα όντα ζωγραφίζουν Θεούς –σκεφτείτε το ο καθένας, οι Θεοί είναι λαμπροί, θαυμάσιοι, και εκπέμπουν φιλεύσπλαχνη, γενναιόδωρη ενέργεια που ωφελεί τους ανθρώπους– οι άνθρωποι που αποδίδουν τις ζωγραφιές ή δημιουργούν τα αγάλματα ωφελούνται κατά τη διαδικασία της ολοκλήρωσης του καλλιτεχνήματος, και την ίδια στιγμή ο καλλιτέχνης αναπτύσσει καλές σκέψεις ενώ δημιουργεί ένα έργο τέχνης των Θεών και επομένως οι Θεοί μπορούν να τον βοηθήσουν να δυναμώσει τις ορθές σκέψεις του και να αφαιρέσουν το κάρμα από το σώμα του καλλιτέχνη και το κάρμα σκέψης του. Αφού κοιτάξουν οι άλλοι αυτού του είδους το έργο τέχνης θα ωφεληθούν, θα ανοίξει το μυαλό τους, θα έχουν καλές σκέψεις στον νου τους, και αυτό θα κάνει τον χαρακτήρα τους ευγενέστερο. Και όταν οι Θεοί δουν τους ανθρώπους να έχουν ορθές σκέψεις θα αφαιρέσουν τους κινδύνους και τις συμφορές για αυτούς. Συνεπώς ποιος τρόπος είναι πιο ωφέλιμος για την ανθρωπότητα; Μου αρέσει να βλέπω αυτά τα παραδοσιακά και ορθά έργα, αυτές τις ζωγραφιές των Θεών στις οροφές και στους τοίχους, και εκείνα τα αγάλματα των Θεών. Όταν τα βλέπω, πάντα νοιώθω ότι η ανθρωπότητα έχει ελπίδα επιστροφής, γιατί αυτά τα έργα απεικονίζουν το μεγαλείο των Θεών, και οι Θεοί στα αγάλματα αληθινά κάνουν καλά πράγματα για τους ανθρώπους από την άλλη πλευρά. Έτσι βασισμένοι σε αυτές τις συγκρίσεις, δεν νομίζετε ότι η τέχνη των ανθρώπων θα έπρεπε πρωταρχικά να απεικονίζει Θεούς;

Φυσικά, οι τέχνες της σύγχρονης κοινωνίας δεν περιορίζονται στα έργα ζωγραφικής, στα σχέδια και στα γλυπτά – υπάρχουν επίσης χειροτεχνίες, διαφημίσεις, μόδα, θέατρο, τηλεόραση και παραγωγή κινηματογραφικών ταινιών, σχεδίαση προϊόντων κλπ.... Υπάρχει μια πληθώρα επαγγελμάτων σχετικών με τις τέχνες· με άλλα λόγια, όλα συσχετίζονται με τις καλές τέχνες. Αλλά άσχετα με το ποιο επάγγελμα είναι, εάν ο ίδιος ο καλλιτέχνης εμπεδώσει μια ορθή βάση, τότε ανεξάρτητα με το τι έργα δημιουργεί, όλα θα εμποτιστούν με ορθά στοιχεία και όλα θα είναι θαυμάσια, καλά, και θα ωφελήσουν τους ανθρώπους. Αυτό είναι βέβαιο. Σε γενικές γραμμές, αυτό είναι που έχω δει με τις τέχνες της ανθρωπότητας.

Οι Ανατολικές και Δυτικές τέχνες για τις οποίες μίλησα πριν λίγο περιλαμβάνουν και την γλυπτική. Μιλώντας για γλυπτική, θα μιλήσω λίγο για την πραγματική προέλευση των γλυπτών της Ανατολής και την πρόοδό τους στην ιστορία, και θα πω μόνο για την κατάσταση σε αυτόν τον πολιτισμό. Προτού διαδοθεί ο Βουδισμός στην Κίνα, τα στυλ πολλών γλυπτών σχετίζονταν με τον πολιτισμό του τελευταίου κύκλου (δηλαδή πριν από τον Μεγάλο Κατακλυσμό), κι έτσι οι καλλιτεχνικές μορφές τους ήταν εντελώς διαφορετικές από αυτές της περιόδου αφότου διαδόθηκε ο Βουδισμός στην κυρίως Κίνα. Για να κυριολεκτήσουμε, τα Ανατολικά γλυπτά που αντιπροσώπευαν αυτόν τον ανθρώπινο πολιτισμό έπρεπε να απεικονίζουν Φο, Μποντισάτβες, και Θεούς του Βουδισμού. Αυτό το είδος γλυπτικής μεθόδου της πρώιμης περιόδου μεταβιβάστηκε από την Ινδία, και η μέθοδος γλυπτικής της Ινδίας με τη σειρά της απόμεινε από την περίοδο πίστης στους Φο που προηγήθηκε αυτής της περιόδου του Ινδικού Βουδισμού, και οι Φο στους οποίους πίστευαν οι Ινδοί την προηγούμενη περίοδο μεταβιβάστηκαν στην Ινδία από εκείνους τους αρχαίους Έλληνες στην Ευρώπη που πίστευαν στους Φο. Αυτό είναι γιατί σε ακόμα πιο πρώιμες εποχές, πολλοί Ευρωπαίοι πίστευαν στους Φο· φυσικά, δεν πίστευαν όλοι στους Φο, υπήρχαν άνθρωποι που πίστευαν σε άλλους Θεούς. Αφότου αυτό πέρασε στην Ινδία, η εικόνα του Βούδα και οι μέθοδοι γλυπτικής επίσης πέρασε στην Ινδία, και αυτός είναι ο λόγος που η κινέζικη μέθοδος για τα γλυπτά του Βούδα τις πρώιμες εκείνες εποχές ακολούθησε βασικά εκείνη της αρχαίας Ελλάδας. Μπορείτε να δείτε ότι πολλά αγάλματα του Βούδα της πρώιμης περιόδου είχαν βαθιές κόχες ματιών, με τα κόκαλα πάνω από τα φρύδια και την δομή του προσώπου τους να μοιάζει πάρα πολύ με Δυτικούς. Είχαν ίσιες μύτες, και μια ειλικρινή και ορθή εμφάνιση. Ο λόγος είναι ότι η αρχαία Ελλάδα μετέφερε προς την Ινδία τον Βουδιστικό πολιτισμό μιας ακόμα πιο πρώιμης περιόδου, η οποία στη συνέχεια πέρασε από την Ινδία στην Κίνα. Αλλά, επειδή τα έργα ενός γλύπτη ενσωματώνουν τα στοιχεία του, αφότου πέρασε στην κυρίως Κίνα, η εικόνα των Φο στα αγάλματα έγινε σιγά-σιγά με τον καιρό όπως οι Κινέζοι. Βαθμιαία, καθώς ο χρόνος αφότου αυτό πέρασε στην Κίνα αυξήθηκε περισσότερο, έχασε σιγά-σιγά τα στοιχεία των πρώιμων περιόδων, όταν ο αρχαίος ελληνικός πολιτισμός πέρασε στην Κίνα, και βαθμιαία εξελίχθηκε στο να έχει ένα περισσότερο τοπικό κινέζικο χρώμα. Αυτό όσον αφορά στον επιφανειακό πολιτισμό των ανθρώπων. Υπάρχουν και άλλοι λόγοι που εμπλέκονται. Αφότου ο Βουδισμός διαδόθηκε στην κυρίως Κίνα, το Βοηθητικό Πνεύμα (Φου Γιουανσέν) πολλών ανθρώπων πραγματικά καλλιέργησε τη «Φύση του Φο» και τη «Φύση της Μποντισάτβα». Αλλά επειδή εκείνη την εποχή δεν υπήρχε καμία συστηματική μέθοδος σπουδής στην κυρίως Κίνα και τα αγάλματα φτιάχνονταν από λιθοδόμους και Ταοϊστές, συγκρινόμενα με τα Δυτικά γλυπτά ήταν πολύ ερασιτεχνικά –δεν μπορούσαν ως επί το πλείστον να βρουν τις σωστές αναλογίες στη δομή του σώματος. Έτσι, σχετικά με πολλά από τα αγάλματα στην Κίνα, δεν είναι ότι πληρούν τα χαρακτηριστικά μιας ιδιαίτερης σχολής τέχνης, είναι απλά το αποτέλεσμα ανώριμων τεχνικών.

Μόλις τώρα περιέγραψα με γενικούς και πολύ απλούς όρους την ανάπτυξη και την προέλευση της τέχνης της ανθρωπότητας. Οι τέχνες του παρελθόντος συνήθως απεικόνιζαν Θεούς, και [ήταν] οι Θεοί [που] μεταβίβασαν αυτά τα πράγματα προς τα ανθρώπινα όντα για να πουν στην ανθρωπότητα: Οι Θεοί προστατεύουν την ανθρωπότητα, και όταν τα ανθρώπινα όντα κάνουν καλά πράγματα, αυτό θα έχει ως αποτέλεσμα καλά πράγματα για αυτούς.

Συνήθως, το έργο ενός καλλιτέχνη θα έχει ένα θέμα και έναν σκοπό τού τι θέλει να εκφράσει ή να απεικονίσει. Δηλαδή, όταν προγραμματίζετε έναν πίνακα ζωγραφικής ή φτιάχνετε το προσχέδιο για έναν πίνακα ζωγραφικής, αυτό που θέλετε να εκφράσετε ή να απεικονίσετε, ή, η έννοια που θέλετε να εκφράσετε, ενσωματώνεται σε όλο αυτό. Με άλλα λόγια, κάθε έργο έχει την ιστορία του. Αλλά υπάρχει κι άλλο ένα πρόβλημα όταν οι σημερινοί άνθρωποι εξετάζουν τη Δυτική παραδοσιακή τέχνη, ειδικά την καλή τέχνη από την Περίοδο της Αναγέννησης: εξετάζουν μόνο τη μέθοδο ζωγραφικής και την προσέγγιση – αν και ακόμη και αυτό είναι κάτι που μόνο εκείνοι που ξέρουν τις βασικές τεχνικές καταλαβαίνουν. Πολλοί λίγοι άνθρωποι γνωρίζουν τι [πραγματικά] τα έργα ζωγραφικής εκφράζουν. Έτσι όταν εξετάζω έργα ζωγραφικής ή γλυπτά οι μαθητές που είναι μαζί μου με ρωτούν: «Σε τι αναφέρεται αυτός ο πίνακας;» και τους λέω. Φυσικά, όλοι ασχολείστε με τις τέχνες και ξέρετε πολλά, αλλά γιατί να μην ερευνήσουμε το θέμα από κοινού; Ας πάρουμε μερικά έργα ζωγραφικής εδώ και θα σας πω για το τι εκφράζεται σε αυτά και γιατί εκφράζεται με αυτόν τον τρόπο. (Χειροκρότημα).

Ας καθίσουμε όλοι. Μόλις τώρα όταν μιλούσα για αυτό που εξέφραζαν αυτά τα έργα ζωγραφικής, καταλάβατε τι έλεγα. Θέλω οι μαθητές του Ντάφα να καταλαβαίνουν τι κάνουν, επομένως γιατί δεν λέτε κι εσείς τις σκέψεις σας, εντάξει;

Ερώτηση: Θέλουμε να ζωγραφίσουμε τη δίωξη. Μπορούμε να απεικονίσουμε σκηνές που βασανίζουν μαθητές του Ντάφα;

Δάσκαλος: Ναι, μπορείτε. Μπορείτε να απεικονίσετε σκηνές δίωξης μαθητών του Ντάφα, μαθητές του Ντάφα που μελετούν τον Φα και που κάνουν τις ασκήσεις, ή σκηνές Θεών και Παραδείσων αφού ο Ντάφα έχει διαδοθεί ευρέως – όλα αυτά μπορούν να απεικονιστούν.

Ερώτηση: Μπορούμε να δημιουργήσουμε κάποιο έργο που να δείχνει τη διαδικασία όπου οι μαθητές του Ντάφα ξεκαθαρίζουν τα γεγονότα ή διαδίδουν τον Φα, ή πράγματα όπως πορείες, παρελάσεις και τα λοιπά;

Δάσκαλος: Ναι, μπορείτε να απεικονίσετε όλα αυτά τα πράγματα. Αυτό που είναι σημαντικό είναι ο σχεδιασμός και η δημιουργία του έργου σας να είναι υψηλού επιπέδου.

Ερώτηση: Δάσκαλε, οι Κινέζικες τέχνες στοχεύουν στο να μεταφέρουν συγκεκριμένες ιδέες ή αισθήματα. Για παράδειγμα, οι πιο διάσημοι Κινέζοι ζωγράφοι στοχεύουν στο να μεταφέρουν τις δικές τους ιδέες ή συναισθήματα, και ζωγραφίζουν τοπία. Μπορούμε να ζωγραφίσουμε επίσης με αυτόν τον τρόπο;

Δάσκαλος: Δεν υπάρχει πρόβλημα στο να μεταφέρετε συγκεκριμένες ιδέες ή συναισθήματα. Οι πίνακες ζωγραφικής Κινέζικου-ύφους και οι πίνακες με τοπία είναι και αυτοί καλοί να τους κάνετε. Επειδή είναι έργα μαθητών του Ντάφα μπορούν να εκτεθούν. Αλλά είστε μαθητές του Ντάφα και προς το παρόν όλοι σας επιβεβαιώνετε τον Φα και δημιουργείτε ένα μέλλον για τα αισθανόμενα όντα, έτσι θα πρέπει να κάνετε ό,τι καλύτερο μπορείτε, θέτοντας το ξεκαθάρισμα της αλήθειας και την έκθεση του κακού ως πρώτη προτεραιότητά σας, ιδιαίτερα αυτή την περίοδο. Αυτή είναι η ευθύνη των μαθητών του Ντάφα. Είναι καλύτερο να έχουμε περισσότερους πίνακες που εκθέτουν το κακό, που παρουσιάζουν τον Ντάφα και παρουσιάζουν Θεούς, και να κάνουμε αυτά τα έργα τον πυρήνα. Άλλα έργα των μαθητών του Ντάφα, μπορούν επίσης να εκτεθούν.

Ερώτηση: Δεν είναι η προσπάθεια του να αποδώσει κανείς συναισθήματα ή ιδέες κάτι που παρεκκλίνει;

Δάσκαλος: Όταν μιλώ για μεταφορά συναισθημάτων ή ιδεών, αναφέρομαι στην έκφραση των εσωτερικών νοημάτων στις ζωγραφιές ή στα σχέδιά σας. Αν οι άνθρωποι μπορούν να εκφράσουν τα συναισθήματά τους βασισμένοι σε μια ηθική βάση που είναι ορθόδοξη και με ορθές σκέψεις, τότε δεν υπάρχει πρόβλημα. Η ουσία είναι το αν χρησιμοποιείτε ορθές σκέψεις για να δημιουργήσετε το έργο σας ή επιδιώκετε εκείνες τις αποκαλούμενες μοντέρνες αντιλήψεις, και αν χρησιμοποιείτε παραδοσιακές και κατάλληλες μεθόδους ή μοντερνιστικές αντιλήψεις για να απεικονίσετε τα πράγματα. Το πρόβλημα δεν βρίσκεται στα συναισθήματα ή στις ιδέες αυτές καθαυτές.

Ερώτηση: Δάσκαλε θα ήθελα να ρωτήσω, τα κομμάτια για τα οποία μόλις μιλήσατε όλα απεικονίζουν εικόνες Δυτικών θεών. Έτσι, ως μαθητές του Ντάφα πώς θα μπορούσαμε να αναμείξουμε Κινέζικα και Δυτικά στοιχεία μαζί και πώς θα μπορέσουμε να χρησιμοποιήσουμε πίνακες σαν και αυτόν ως σημείο αναφοράς, αλλά την ίδια στιγμή να διατηρήσουμε τα δικά μας Ανατολικά χαρακτηριστικά;

Δάσκαλος: Δεν υπάρχει πρόβλημα να ζωγραφίσετε Θεούς με Ανατολικά χαρακτηριστικά και Θεούς με Δυτικά χαρακτηριστικά μαζί στο ίδιο έργο. Κατά τη διάρκεια της Επανόρθωσης του Φα πολλοί διαφορετικοί Θεοί παίζουν θετικούς ρόλους. Πολλοί Κινέζικοι πίνακες είναι καλοί, και μπορούν να αναγνωριστούν ως τέτοιοι. Βελτιωθείτε περισσότερο στις προσεγγίσεις και στις ικανότητες. Αυτά δεν είναι προβλήματα. Αλλά νομίζω πως θα είναι δύσκολο να συμπεριλάβετε το Κινέζικο στιλ ζωγραφικής και το Δυτικό στιλ ελαιογραφίας μαζί στον ίδιο πίνακα. Κανείς δεν έχει θέσει ακόμη προηγούμενο αναμειγνύοντας Ανατολικές και Δυτικές προσεγγίσεις. Μην το γυρίσετε σε κάτι που δεν θα είναι ούτε το ένα ούτε το άλλο.

Ερώτηση: Αυτό που θέλω να πω είναι ότι από ένα υψηλότερο επίπεδο πολλοί Θεοί της Ανατολής και της Δύσης είναι κάτω από το επίπεδο του Βούδα, έτσι αν δημιουργήσουμε έναν μεγαλύτερο πίνακα και τους συμπεριλάβουμε όλους μέσα του, αυτό θα είναι σωστό;

Δάσκαλος: Θέλετε να δημιουργήσετε ένα μεγάλο έργο τέχνης που θα περιέχει Θεούς με Ανατολικές και Δυτικές μορφές – δεν υπάρχει πρόβλημα με αυτό. Έτσι, ας υποθέσουμε ότι ζωγραφίζετε μερικούς Τάο και βασιζόμενοι σε αυτό που χρειάζεται, ζωγραφίζετε μερικούς Θεούς με Δυτικές μορφές, και είναι όλοι τους στον ίδιο πίνακα, τότε δεν υπάρχει κανένα πρόβλημα. Αλλά αν στο ίδιο κομμάτι, από τη μία πλευρά χρησιμοποιηθούν τεχνικές ελαιογραφίας και από την άλλη Κινέζικες τεχνικές ζωγραφικής, τότε θα έλεγα ότι αυτό δεν θα έκανε.

Ερώτηση: Έχω και άλλη μια ερώτηση. Στο καλλιτεχνικό μας έργο θα πρέπει κυρίως να απεικονίζουμε ότι είναι φωτεινό και καλό. Αλλά κάποια κομμάτια, λόγω της αφθονίας τους σε εσωτερικό νόημα, περιέχουν αρνητικούς χαρακτήρες. Με αυτόν τον τρόπο, μπορούμε να έχουμε αντίθεση στην σκηνή. Θα ήθελα επιβεβαίωση σχετικά με το χειρισμό των αρνητικών χαρακτήρων· προφανώς θα πρέπει να μπουν σε σκοτεινές γωνίες, αλλά μπορούμε να τους απεικονίσουμε κατά αυτόν τον τρόπο;

Δάσκαλος: Ναι, μπορείτε. Στην πραγματικότητα, κοιτάξτε αυτόν τον πίνακα. Η κακή αστυνομία χτυπάει τον μαθητή του Ντάφα. Η χρήση του χρώματος στην κακή αστυνομία και στον μαθητή του Ντάφα είναι διαφορετική, όμως είναι πολύ αρμονική και ισορροπημένη ως σύνολο, έτσι δεν υπάρχει πρόβλημα. Αυτό είναι ζήτημα που αφορά τις τεχνικές σας και το πόσο καλά το σχεδιάζετε.

Ερώτηση: Δάσκαλε, θα ήθελα να ρωτήσω, είναι η Κινέζικη καλλιγραφία ένα είδος τέχνης; Επίσης, τι γίνεται με τις ρέουσες
 μορφές καλλιγραφίας, είναι ορθές;

Δάσκαλος: Σήμερα αποκαλείται καλλιγραφία, αλλά στο παρελθόν ήταν απλά γράψιμο. Όμως, καθώς πέρασε στις μέρες μας, οι άνθρωποι δεν χρησιμοποιούν πινέλα για να γράφουν τώρα πια, κι έτσι την αντιμετωπίζουν ως ένα είδος τέχνης. Για να είμαστε αντικειμενικοί, πράγματι περιέχει την εσωτερική έννοια της τέχνης. Αφού τώρα θεωρείται μορφή τέχνης, στις εκθέσεις τέχνης μπορείτε να τη θεωρήσετε ως ένα είδος καλής τέχνης.

Όσον αφορά [τώρα] τις ρέουσες μορφές καλλιγραφίας, για να ακριβολογήσουμε, είναι μια αντανάκλαση διανοητικών καταστάσεων κατά τις οποίες οι άνθρωποι αφήνονται στην αρνητική τους πλευρά. Όταν οι Θεοί βοηθούσαν τους ανθρώπους να δημιουργήσουν Κινέζικους χαρακτήρες, δεν υπήρχε κανένα τέτοιο πράγμα όπως οι ρέουσες μορφές. Στην πραγματικότητα, δεν έχω ασκήσει ποτέ καλλιγραφία, και δεν είμαι τόσο καλός σε αυτήν. Αλλά έχω συχνά ερωτηθεί από ανθρώπους να γράψω κάτι με το χέρι γι’ αυτούς, κι έτσι χρησιμοποιώ τον επίσημο τρόπο γραφής. Δεν είναι ότι έχω προτίμηση στον επίσημο τρόπο γραφής· είναι επειδή όταν γράφετε στον επίσημο τρόπο γραφής δεν μπορείτε να το κάνετε ρευστά
. Αν γραφτεί με συνεχή τρόπο δεν είναι πια το επίσημο γραπτό στιλ. Έτσι είναι δύσκολο για τους ανθρώπους να γράφουν σε αυτό το στιλ, [δηλαδή] με συνέχεια, όταν ενδίδουν στις αντιλήψεις ή το κάρμα σκέψης τους. Από αυτήν την άποψη, μου αρέσει ο επίσημος τρόπος γραφής.

Ερώτηση: Σε σχέση με τους καλλιγραφικούς χαρακτήρες, επειδή ο Δάσκαλος γράφει με τον επίσημο τρόπο γραφής, παρατήρησα ότι όταν κάποιοι μαθητές του Ντάφα επιλέγουν καλλιγραφικούς χαρακτήρες, συνήθως επιλέγουν τον επίσημο τρόπο γραφής, θα ήθελα να ρωτήσω, μπορούμε να χρησιμοποιούμε όλους τους τρόπους καλλιγραφίας;

Δάσκαλος: Ναι, μπορείτε. Μπορείτε να χρησιμοποιήσετε όλες τις μορφές καλλιγραφίας. Αλλά νομίζω ότι τα συνεχή στιλ επιτρέπουν πάρα πολύ την αρνητική πλευρά των ανθρώπων και έχουν πάρα πολλά ανθρώπινα επιφανειακά στοιχεία μέσα τους. Όταν ένας άνθρωπος έχει αληθινά ορθές σκέψεις και ενεργεί με καλό τρόπο, δεν μπορεί να γράψει με αυτόν τον τρόπο. Αυτού του είδους η γραφή γίνεται κυρίως όταν οι άνθρωποι ενδίδουν στις ανθρώπινες αντιλήψεις τους. Σε σοβαρές περιπτώσεις, η διανοητική κατάσταση ενός τέτοιου ανθρώπου είναι σαν ενός τρελού και η ορθή του πλευρά είναι αδύναμη.

Ερώτηση: Έχω και άλλη μια ερώτηση και σχετίζεται με τα τρία βασικά χρώματα. Ο Δάσκαλος ανέφερε πως τα τρία βασικά χρώματα έχουν αντιστοιχίες σε άλλες διαστάσεις. Οι άνθρωποι μιλούν επίσης και για συμπληρωματικά χρώματα. Πώς θα έπρεπε λοιπόν να κατανοήσουμε τα τρία βασικά χρώματα; Εδώ, μεταξύ ανθρώπων, λέμε ότι το φως παράγει χρώματα γιατί χωρίς φως δεν μπορούμε να δούμε χρώματα. Αλλά τότε, αφού οι άλλες διαστάσεις είναι γεμάτες φως, πώς γίνεται η διαφοροποίηση μεταξύ των χρωμάτων εκεί;

Δάσκαλος: Ναι, οι άνθρωποι μπορούν να αναμείξουν τα τρία βασικά χρώματα από τις μπογιές τους για να δημιουργήσουν άλλα χρώματα, και τα τρία βασικά χρώματα στο φάσμα της ανθρωπότητας μπορούν να διαθλαστούν σε άλλα χρώματα στο φάσμα. Αλλά αυτά τα χρώματα παράχθηκαν απλώς, από υλικά στοιχεία της ανθρώπινης φυσικής διάστασης, η οποία είναι διαφορετική από τις άλλες διαστάσεις, και τα είδη της ύλης είναι επίσης διαφορετικά. Κάποιοι άνθρωποι λένε ότι η εμφάνιση των αντικειμένων είναι αποτέλεσμα του φωτός, και αυτό επίσης περιλαμβάνει το πώς εμφανίζονται το φως και η σκιά και το πώς παρουσιάζονται τα χρώματα σε μια ζωγραφιά. Αυτό δεν είναι αλήθεια. Τα αντικείμενα διατηρούν το ίδιο σχήμα ανεξάρτητα με το αν υπάρχει φως ή όχι – αυτό που κάνει το φως είναι να δίνει στους ανθρώπους την οπτική εντύπωση της φωτεινότητας ή της σκοτεινότητας. Όταν τα χρώματα επηρεάζονται από τις αλλαγές στην ένταση του φωτός, μπορούν να γίνουν αντιληπτά με παραπλανητικό τρόπο, αλλά αυτό δεν αλλάζει στην πραγματικότητα το χρώμα ή το σχήμα του αντικειμένου. Σχετικά με την καλλιέργεια, το φως μπορεί να εμποδίσει τα μάτια των ανθρώπων και να τους δημιουργήσει ψευδείς εντυπώσεις. Σε πολλές άλλες διαστάσεις δεν υπάρχει ήλιος και σε πολλές διαστάσεις όλα λούζονται στο δικό τους απαλό φως. Χωρίς τον ήλιο, ή όταν δεν υπάρχει ήλιος σε μια διάσταση, η εμφάνιση και η κατάσταση του αντικειμένου είναι ακόμη σταθερές. Σε κάποιες διαστάσεις, όλα τα αντικείμενα αναδύουν ελαφρό φως που είναι ήπιο στα μάτια, και τα όντα σε εκείνο επίπεδο μπορούν να το δουν. Σε αυτού του είδους τη διάσταση δεν υπάρχει άμεση πηγή φωτός όπως ο ήλιος, αλλά τα σχήματα των αντικειμένων που βλέπετε είναι ακόμα αυτά που είναι.

 Όταν βλέπονται με ανθρώπινα μάτια, οι άλλες διαστάσεις λάμπουν, και τα χρώματα και τα σχήματα των αντικειμένων εκεί παραμένουν αμετάβλητα. (Φυσικά, οι Θεοί και όλα τα των Θεών μπορούν να αλλάζουν. Οι μορφές με τις οποίες υπάρχουν τα αντικείμενα, δεν είναι στην αποκαλούμενη σταθερή κατάσταση, όπως νομίζουν οι άνθρωποι). Συνήθως είναι σαν πολύχρωμα φώτα νέον, και τα σχήματα και τα χρώματα των φώτων δεν επηρεάζονται από το φως. Αν ένα ον είναι ζωή σε εκείνο το επίπεδο, δεν θα έχει τα ίδια συναισθήματα που έχουν οι άνθρωποι, μόλις δουν εκείνη τη διάσταση. Είναι όπως σας έχω πει για τα μόρια που έχουν επίσης ενέργεια, και ο λόγος που οι άνθρωποι δεν μπορούν να την αντιληφθούν είναι επειδή όλα στους ανθρώπους περιλαμβανομένων και των ματιών αποτελούνται από μοριακά σωματίδια. Παρόμοια, ένα ον που αποτελείται από μεγαλύτερα σωματίδια που είναι χαμηλότερα από τα μόρια βλέπει ότι τα ανθρώπινα σώματα και τα πάντα στην ανθρώπινη διάσταση λάμπουν και έχουν ενέργεια. Αυτή είναι μια διαφορετική έννοια από την διάσταση για την οποία μίλησα νωρίτερα, όπου όλα λάμπουν χωρίς να υπάρχει ήλιος. Αυτή είναι μια διάσταση όπου τα αντικείμενα λάμπουν από μόνα τους.

Επειδή αυτή η ανθρώπινη διάσταση είναι ένα μέρος που έχει δημιουργηθεί ειδικά για την Επανόρθωση του Φα, έξω από τα σύνορα των Τριών Βασιλείων όλα είναι εντελώς διαφορετικά. Στις πολλές άλλες, πλατύτερες διαστάσεις που είναι στο ίδιο επίπεδο [σε σχέση] με τα Τρία Βασίλεια, οι δομές όλων των αντικειμένων έχουν αλλάξει και είναι όλα διαφορετικά σε σύγκριση με αυτά της ανθρώπινης διάστασης. Ο τρόπος με τον οποίο εμφανίζονται τα αντικείμενα και η σχέση μεταξύ φωτεινότητας και σκοτεινότητας που βλέπουν οι άνθρωποι αυτού του κόσμου είναι όλα διαφορετικά. Έτσι, η σχέση μεταξύ φωτεινότητας και σκοτεινότητας που εκδηλώνεται εδώ σε αυτό το ανθρώπινο μέρος είναι μια εκδήλωση στο περιβάλλον που δημιουργήθηκε ειδικά για τους ανθρώπους. Οι Θεοί στους Παραδείσους και πολλά Κοσμικά σώματα δεν έχουν ήλιο που λάμπει απευθείας επάνω τους ή που εκπέμπει φως. Αλλά, υπάρχουν επίσης και πολλά Κοσμικά σώματα που έχουν περισσότερους από έναν ήλιο που εκπέμπει φως. Κάποια μέρη έχουν ήλιους και κάποια μέρη όχι. Όντα από διαφορετικά επίπεδα μπορούν να νοιώσουν διαφορετικές εντάσεις φωτός και όλα εναρμονίζονται στις μορφές ύπαρξης του φωτός στα διαφορετικά επίπεδα. Ένας μαθητής έγραψε σε ένα άρθρο ότι τα τρία βασικά χρώματα σχετίζονται με το Τζεν-Σαν-Ρεν. Αυτή είναι η δική του αίσθηση και άποψη που προέρχεται από την καλλιέργειά του, όχι από τη θεμελιώδη, αληθινή φύση του Τζεν-Σαν-Ρεν.

Όταν οι άνθρωποι βλέπουν σκηνές από τους Παραδείσους εκπλήσσονται και σκέφτονται: «τι χρώματα μπορώ να χρησιμοποιήσω για να το απεικονίσω αυτό;» Τα ανθρώπινα όντα μπορούν να δουν καθώς και να αγγίξουν και να χρησιμοποιήσουν την επιφανειακή ύλη που αποτελείται από μόρια. Αλλά όταν πρόκειται για πράγματα που αποτελούνται από σωματίδια πιο μικροσκοπικά από μόρια, οι συνηθισμένοι άνθρωποι μπορούν να νοιώσουν μόνο την ενέργεια τους. Τα χρώματα της ύλης σε διαστάσεις που αποτελούνται από σωματίδια πιο μικροσκοπικά από τα μόρια, δεν μπορούν να βρεθούν εδώ σε αυτό το ανθρώπινο μέρος. Στην πραγματικότητα, και τα μόρια φέρουν ενέργεια. Όχι μόνο φέρουν ενέργεια, μπορούν επίσης να επιφέρουν και την επίδραση της ενέργειας. Οι άνθρωποι σε αυτόν τον κόσμο δεν μπορούν να νοιώσουν την ενέργεια γιατί η σωματική τους σύνθεση, τα μάτια, το δέρμα, το αίμα, η σάρκα και όλα τα άλλα είναι όλα πράγματα στο επίπεδο των μοριακών σωματιδίων. Γι’ αυτόν τον λόγο οι άνθρωποι δεν μπορούν να αισθανθούν την ενέργεια που υπάρχει στο ίδιο επίπεδο με αυτά, και ο λόγος που μπορούν να νοιώσουν την ενέργεια ενός μικροσκοπικότερου επιπέδου είναι ότι τα σωματίδια που συγκροτούν [τα] αντικείμενα σε αυτό το ανθρώπινο επίπεδο είναι μεγαλύτερα σε μέγεθος από τα μικροσκοπικά σωματίδια. Με άλλα λόγια τα στοιχεία που συγκροτούν χρώματα, δεν είναι σωματίδια μόνο ενός επιπέδου, και γι’ αυτό οι υψηλού επιπέδου διαστάσεις εμφανίζονται φωτεινότερες και λαμπερότερες από τις διαστάσεις που αποτελούνται από σωματίδια ενός επιπέδου πιο κάτω. Αλλά αυτή η φωτεινότητα [είναι τέτοια που] υπερβαίνει τα επίπεδα, κι έτσι στον ανθρώπινο κόσμο δεν μπορείτε να βρείτε αυτού του είδους τα χρώματα. Ακόμα και αν χρησιμοποιούσατε ακτινοβόλα χρώματα, πάλι δεν θα ήσασταν σε θέση να τα απεικονίσετε. Αλλά, αν και δεν έχετε τα είδη των χρωμάτων για να απεικονίσετε την ιερότητα εκείνων των επιπέδων, μπορείτε να χρησιμοποιήσετε τις μπόγιες(χρωστικές) που έχουν οι άνθρωποι τώρα για να δείξετε τη σύνθεση ενός πίνακα και σοβαρές παρουσιάσεις [των θεμάτων]. Οι μπόγιες των ανθρώπων είναι σε θέση να αποδώσουν τις μορφές και τις δομές. Αν μπορούσατε να απεικονίσετε ολοκληρωτικά τους Θεούς στον ανθρώπινο κόσμο χρησιμοποιώντας όλα τα των Θεών, αυτό θα σήμαινε ότι οι Θεοί έχουν έρθει στον ανθρώπινο κόσμο.

Ερώτηση: Δάσκαλε θα μπορούσατε να μιλήσετε για τα ρούχα που φορούν οι Φο, οι Τάος και οι Θεοί, ή για το πώς ντύνονται συνήθως και στολίζονται;

Δάσκαλος: Η ενδυμασία των Φο που συνήθως βλέπουμε, είναι μια κίτρινη κασάγια
. Όταν ζωγραφίζετε Μποντισάτβες, ζωγραφίστε τες απλά με αρχαίο κινέζικο γυναικείο φόρεμα. Μπορείτε να μιμηθείτε τον τρόπο που ντύνονταν και στολίζονταν οι γυναίκες της δυναστείας Σονγκ, αφού αυτός είναι ο πιο συνηθισμένος τρόπος. Όσο για τους Θεούς με Καυκασιανή μορφή, άσχετα από το σε ποιον κόσμο βρίσκονται, συνήθως τυλίγονται με μια μεγάλη λευκή κασάγια. Οι Φο τυλίγονται με μια μεγάλη κίτρινη κασάγια και οι Θεοί με την μορφή των μαύρων τυλίγονται με μία μεγάλη κόκκινη κασάγια. Φυσικά υπάρχουν εκδηλώσεις από πολλές περισσότερες παραλλαγές σε ακόμη υψηλότερα επίπεδα. Υπάρχουν κάποιοι που δεν φορούν τίποτα, υπάρχουν άλλοι που φορούν όλων των ειδών τα ρούχα και στολίδια που είναι πολύ πρωτόγονα…υπάρχουν όλων των ειδών οι Θεοί. Στα έργα σας συνήθως θα είναι καλό αν απλά απεικονίζετε αυτά που μπορούν να αναγνωρίσουν οι άνθρωποι. Οι Τάος φυσικά, φορούν αρχαία Κινέζικα φορέματα – αυτοί είναι οι συνηθισμένοι Τάος. Τα ρούχα που φορούν οι Μεγάλοι Τάος σε πολύ υψηλά επίπεδα είναι στην πραγματικότητα πολύ διαφορετικά.

Στο παρελθόν υπήρχε αυτό το φαινόμενο με τους καλλιεργητές: Άσχετα με το πότε, ή κατά τη διάρκεια ποιας δυναστείας πετυχαίνατε στην καλλιέργεια, αυτά που φορούσατε όταν φτάνατε στην Ολοκλήρωση θα γίνονταν τα ρούχα σας και μετά. Έτσι ήταν συνήθως τα πράγματα. Φυσικά για τους Βούδες ήταν διαφορετικά – όταν κάποιος πετύχαινε να γίνει Βούδας θα προσλάμβανε εντελώς την εικόνα του Βούδα, και θα φορούσε το ένδυμα του Βούδα. Όσο για αυτούς που καλλιεργούνταν σε άλλους τύπους Θεών, συνήθως, οτιδήποτε φορούσαν όταν πετύχαιναν στην καλλιέργεια θα ήταν τα ρούχα που θα φορούσαν και μετά. Ποιος από εσάς έχει πάει στο βουνό Γουντάνγκ; Έχετε δει το πορτραίτο του Σουανγού; Γιατί τα μαλλιά του Σουανγού είναι λυμένα στο πορτραίτο του; Είναι επειδή όταν πέτυχε στην καλλιέργεια τα μαλλιά του ήταν λυμένα, κι έτσι η εικόνα του είναι τέτοια που τα μαλλιά του είναι λυμένα. Διαλογιζόταν για μεγάλα χρονικά διαστήματα στα βουνά και το έβρισκε πολύ ενοχλητικό να δένει τα μαλλιά του· έτσι σταμάτησε να τα δένει και έμενε συνεχώς έτσι μέχρι που πέτυχε στην καλλιέργεια.

Ερώτηση: Δάσκαλε, στις αρχαίες ζωγραφιές και στα σχέδια, κάποιοι Φο φοράνε ρούχα και έχουν τον έναν ώμο τους εκτεθειμένο.

Δάσκαλος: Μερικές φορές οι άνθρωποι ζωγραφίζουν ή σχεδιάζουν Φο βασισμένοι στις δικές τους αντιλήψεις. Για παράδειγμα στη Νότια Ασία έχει ζέστη, κι έτσι οι Βουδιστές μοναχοί εκεί αφήνουν συνήθως τον ώμο τους εκτεθειμένο. Εκθέτουν τον δεξιό τους ώμο κι έτσι αισθάνονται περισσότερη δροσιά. Στις πιο βόρειες περιοχές, οι Βουδιστές μοναχοί καλύπτουν τον δεξιό τους ώμο με ένα κομμάτι ύφασμα για να μην κρυώνουν. Δεν υπάρχει τέτοια έννοια στους κόσμους των Φο. Ο τρόπος ντυσίματός τους είναι τέτοιος που συνήθως εκθέτουν τον δεξιό τους ώμο. Όταν οι Κινέζοι σχεδιάζουν ή ζωγραφίζουν Φο, έχουν αυτήν την αντίληψη, ότι θα πρέπει να καλύπτουν εντελώς τους ώμους αλλά στην πραγματικότητα ο τρόπος ντυσίματος των Θεών δεν είναι έτσι. Οι Θεοί με Δυτικές μορφές, επίσης εκθέτουν τον έναν τους ώμο, επειδή αυτού του τύπου το ένδυμα δεν έχει μανίκια και αν και οι δύο πλευρές είναι καλυμμένες θα είναι δύσκολο να κινηθούν.

Ερώτηση: Παρακαλώ επιτρέψτε μου να ρωτήσω, γιατί είναι τόσο δύσκολο να μάθουμε τις βασικές δεξιότητες όταν μαθαίνουμε να σχεδιάζουμε ή να ζωγραφίζουμε; Επίσης, είναι πολύ δύσκολο να βρούμε [ένα καλό μέρος για να τις μάθουμε]. Πώς μπορούμε εμείς που μελετούμε ζωγραφική ή σχέδιο στην Κίνα, να βελτιώσουμε τις ικανότητες μας;

Δάσκαλος: Βασικά είναι επειδή η εκπαίδευση στις Δυτικές χώρες είναι πολύ επηρεασμένη από τις ιδέες της αποκαλούμενης Μοντερνιστικής σχολής και δεν δίνουν καθόλου έμφαση στην εκπαίδευση των μαθητών στα βασικά. Επιπλέον, πολλοί δάσκαλοι και καθηγητές είναι κομμάτι της Μοντερνιστικής σχολής και ακόμη και οι ίδιοι δεν καταλαβαίνουν ή δεν κατέχουν την πιο βασική, κοινή γνώση για τη ζωγραφική ή το σχέδιο. Όσο για την τελειοποίηση των βασικών, αυτό μπορεί να γίνει μόνο με επιμελή εκπαίδευση. Στην αρχή, το άτομο πρέπει να κάνει σχέδια νεκρής φύσης και να μάθει να χειρίζεται καλά τις δομές και την οπτική άποψη. Όταν είναι ικανός να σχεδιάζει καλά ακίνητα αντικείμενα, χρειάζεται να ασκήσει τη σχεδίαση σκίτσων και μετά θα μάθει να χρησιμοποιεί σωστά τα χρώματα. Βήμα προς βήμα τελειοποιείται στα βασικά του σχεδίου και της ζωγραφικής. Οι βασικές δεξιότητες είναι αυτές που ο ζωγράφος ή ο γλυπτής πρέπει να κατέχει τέλεια.

Ερώτηση: Γιατί στη Κίνα, οι άνθρωποι ζωγράφιζαν τοπία για ένα μεγάλο χρονικό διάστημα; Φυσικά, στην Κίνα υπάρχουν επίσης ζωγραφιές που απεικονίζουν εικόνες από Φο, αλλά σε όλη τη διάρκεια της ιστορίας της Κίνας οι περισσότεροι πίνακες απεικονίζουν τοπία.

Δάσκαλος: Η Κινέζικη ζωγραφική επιδιώκει να μεταφέρει συναισθήματα ή ιδέες και επιδιώκει να συλλάβει ένα συγκεκριμένο επίπεδο σκέψης και να εκφράσει εσωτερικά νοήματα. Γι’ αυτό οι περισσότεροι ζωγράφιζαν τοπία. Στο κάτω-κάτω οι Κινέζοι έχουν έναν ημιθεϊκό πολιτισμό. Στο μυαλό τους δεν θέλουν να απεικονίσουν τόσο πολύ ανθρώπους, και αυτό είναι επίσης για τον λόγο για τον οποίο σας μίλησα νωρίτερα. Έτσι οι περισσότερες είναι ζωγραφιές τοπίων αλλά υπάρχουν και κάποιες που απεικονίζουν ανθρώπους. Συνήθως όμως δεν χρησιμοποιούν μοντέλα και τα έργα τους προέρχονται εντελώς από την φαντασία τους. Το καλό είναι ότι με αυτό τον τρόπο τα πράγματα είναι αμόλυντα. Φυσικά δεν είναι ότι δεν ζωγραφίζουν καθόλου αληθινούς ανθρώπους. Έχουν ζωγραφιστεί μερικές ηρωικές φιγούρες στην ιστορία και φιγούρες που οι άνθρωποι τις τιμούν. Στις μέρες μας, [τα θέματα των ζωγραφιών] έχουν διαφοροποιηθεί αρκετά. Στην πραγματικότητα, οι παλαιότερες Κινέζικες ζωγραφιές που ανακαλύφθηκαν, ήταν ζωγραφιές Θεών, και από την αρχαιότητα μέχρι σήμερα, πάντα υπήρχαν ζωγραφιές με πορτραίτα Φο, Τάος και Θεών σε ναούς και μοναστήρια.

Ερώτηση: Στους Κινέζικους πίνακες, οι γραμμές είναι κυρίαρχες και τα χρώματα είναι απαλά και ήπια ενώ οι Δυτικοί πίνακες είναι πολύ συγκεκριμένοι σχετικά με τα χρώματα. Είναι αλήθεια ότι τα χρώματα στους Κινέζικους πίνακές μας πρέπει να είναι σαν και εκείνα των Δυτικών;

Δάσκαλος: Όχι. Οι Ανατολικοί πίνακες πρέπει να έχουν τα χαρακτηριστικά των Ανατολικών πινάκων. Απλά ζωγραφίστε τους όπως θα έπρεπε να είναι. Μόλις τον αλλάξετε δεν θα είναι πλέον ένας Ανατολικός πίνακας. Οι Ανατολικοί πίνακες πράγματι τονίζουν τις γραμμές. Αλλά στους Δυτικούς πίνακες δεν μπορούν να ζωγραφίσουν γραμμές και αν ζωγραφίσετε γραμμές δεν θα είναι σωστό, αφού η σύνθεσή τους γίνεται με φως και σκιά.
Ερώτηση: Δάσκαλε, [στις ζωγραφιές και στα σχέδιά μας] μεταφέρουμε ιδέες ή απεικονίζουμε κάτι ρεαλιστικά. Είναι αλήθεια ότι όταν ζωγραφίζουμε ή σχεδιάζουμε, το Σώμα του Νόμου σας πηγαίνει στο κομμάτι; (Το κοινό γελάει)

Δάσκαλος: Όχι, το Σώμα του Νόμου μου δεν θα έκανε κάτι τέτοιο. (Το κοινό γελάει). Μόνο να σκεφτεί χρειάζεται και θα ξέρετε πώς να ζωγραφίσετε. Αλλά αν πείτε, «Τώρα καταλαβαίνω. Άρα θα έχω τον Δάσκαλο να το ζωγραφίσει» (το κοινό γελάει). Δεν μπορείτε να το κάνετε αυτό.

Ερώτηση: Εκείνη τη στιγμή ο ζωγράφος μπορεί να μπει σε μια υπερφυσική κατάσταση και τότε η ζωγραφιά του να είναι πέρα από το κανονικό.

Δάσκαλος: Όχι, δεν θα είναι απαραίτητα πέρα από το κανονικό. Άσχετα με την περίσταση, [ο ζωγράφος] θα πρέπει να είναι λογικός και να λειτουργεί φυσιολογικά. Όπως με την καλλιέργειά σας στον Ντάφα, όλα είναι κανονικά. Αν είναι κάτι που ένας μαθητής του Ντάφα θα έπρεπε να ζωγραφίσει, τότε απλά πρέπει να το κάνετε καλά. Δεν υπάρχει τέτοιο πράγμα όπως το να μπείτε σε κάποια συγκεκριμένη κατάσταση και δεν πρέπει να έχετε τέτοιες σκέψεις.

Ερώτηση: Δάσκαλε, Θα ήθελα να ζωγραφίσω διάφορες ανθρώπινες μορφές. Αναφέρατε ότι οι Θεοί των μαύρων τυλίγονται με κόκκινες κασάγιες, αλλά δεν ξέρουμε πώς είναι τα μαλλιά τους.

Δάσκαλος: Συνήθως, αν θέλετε να ζωγραφίσετε Θεούς με την εικόνα των Δυτικών, μπορείτε να χρησιμοποιείτε ως αναφορά και να ακολουθείτε τα καλλιτεχνήματα της περιόδου της Αναγέννησης. Οι εικόνες των θεών στα καλλιτεχνήματα της περιόδου της Δυτικής Αναγέννησης είναι ακριβείς. Γενικά μιλώντας, οι περισσότεροι από τους ενήλικες άρρενες Θεούς έχουν μουστάκια ή γενειάδες, αλλά φυσικά υπάρχουν και κάποιοι που δεν έχουν. Οι Βούδες συνήθως δεν έχουν, αλλά ένας μικρός αριθμός από αυτούς έχουν. Οι Θεοί με την εικόνα των μαύρων έχουν τα ίδια μαλλιά όπως οι μαύροι –κοντά, σγουρά μαλλιά– γιατί οι Θεοί δημιούργησαν τα ανθρώπινα όντα σύμφωνα με τη δική τους εικόνα.

Ερώτηση: (Μεταφρασμένη) Έκανα έναν πίνακα για το σχολείο μου και βασικά είναι μια αυτοπροσωπογραφία. Όταν τον ζωγράφισα έβαλα πολλή φροντίδα σε αυτόν και προσπάθησα όσο μπορούσα να μην αφήσω να με επηρεάσει οποιαδήποτε αντίληψη. Βρήκα ότι οι αντιδράσεις των ανθρώπων ήταν πολύ καλές και η σύνθεσή του έγινε ως εκ θαύματος επίσης πολύ καλύτερη. Έτσι η ερώτηση μου είναι, είναι όντως έτσι, ότι όσο βάζουμε πολλή φροντίδα στον πίνακα που ζωγραφίζουμε, θα καταλήξει να είναι καλός; Θα ήθελα να ρωτήσω τον Δάσκαλο αν θα μπορούσε να δώσει κάποια καθοδήγηση πάνω σε αυτό.

Δάσκαλος: Για να ακριβολογούμε, όταν ζωγραφίζετε θα πρέπει να βάζετε πολλή φροντίδα σε αυτό. Όταν βάζετε πολλή φροντίδα σε αυτό όλοι θα πουν ότι ζωγραφίσατε καλά, αλλά, συγκρινόμενο με την εποχή που έδιναν έμφαση στα βασικά, υπάρχει ακόμη ένα κενό. Έτσι νομίζω ότι αν οι μαθητές του Ντάφα «ακονίσουν» και βελτιώσουν τις βασικές τους δεξιότητες, θα ζωγραφίσουν πολύ καλύτερα και θα αφήσουν ένα ορθό μονοπάτι για τους ανθρώπους του μέλλοντος. Φυσικά και είναι σωστό να βάζετε πολλή φροντίδα όταν ζωγραφίζετε.

Ερώτηση: Μπορώ να ζωγραφίσω ένα πορτραίτο του Δάσκαλου;

Δάσκαλος: Τόσοι πολλοί άνθρωποι έχουν κάνει αγάλματα και πορτραίτα με εμένα, αλλά στο τέλος κανένα από αυτά δεν μου μοιάζει. Μπορείτε ελεύθερα να με ζωγραφίσετε, αυτό δεν είναι πρόβλημα. Μπορείτε να χρησιμοποιήσετε μια φωτογραφία [μου] για να ζωγραφίσετε.

Ερώτηση: Δάσκαλε, γνωρίζω ότι πολλοί μαθητές θέλουν στα αλήθεια να ζωγραφίσουν τον Δάσκαλο και ιδίως τις εικόνες του σε άλλες διαστάσεις. Κάποιες από τις ζωγραφιές πραγματικά μοιάζουν στον Δάσκαλο και νοιώθω ότι πραγματικά έχουν τη δύναμη του Σώματος του Νόμου σας. Όμως τι πρέπει να κάνουμε με αυτά τα ζωγραφισμένα πορτραίτα, που έτσι κι αλλιώς είναι εικόνες του Δάσκαλου, και τι θα γίνει με τα προσχέδια;

Δάσκαλος: Αν αυτά τα προσχέδια χρειάζεται να καούν, τότε κάψτε τα. Δεν είναι πρόβλημα. Κατά τη διάρκεια της Επανόρθωσης του Φα, οι μαθητές του Ντάφα πρέπει να έχουν ως προτεραιότητά τους την επιβεβαίωση του Φα.

Ερώτηση: Τότε τι να κάνουμε με αυτά που είναι ζωγραφισμένα καλά; Αναρωτιόμαστε αν θα πρέπει να τα χρησιμοποιήσουμε για να προσφέρουμε θυμίαμα;

Δάσκαλος: Απλά κρατήστε τα σαν ζωγραφιές.

Ερώτηση: Δάσκαλε, ακούγοντας τη σημερινή ομιλία σας, το μυαλό μου και οι ιδέες μου έχουν διευρυνθεί πολύ περισσότερο. Αλλά αναρωτιέμαι αν θα μπορούσαμε να καταγράψουμε αυτά τα πράγματα γραπτώς, γιατί πολλοί άνθρωποι δεν είναι εδώ και είναι επίσης πολύ ικανοί στην τέχνη.

Δάσκαλος: Θα κοιτάξω να δω αν οι αλήθειες του Φα που δίδαξα σήμερα είναι οργανωμένες.

Ερώτηση: Ένοιωσα ότι το μυαλό μου ήταν κενό όσον αφορούσε το πώς να ακολουθήσω το μονοπάτι της δημιουργίας [μέσω της τέχνης], αλλά τώρα είμαι ξεκάθαρος και πολύ χαρούμενος.

Δάσκαλος: Αυτός ακριβώς είναι ο Φα που ήθελα να σας διδάξω σήμερα.

Ερώτηση: Έχω ακόμη μια ερώτηση. Πάρτε εμένα για παράδειγμα. Ό,τι έχω σπουδάσει είναι Δυτική ζωγραφική, αλλά πραγματικά μου αρέσει η Κινέζικη ζωγραφική με το πινέλο. Όταν ζωγραφίζω, είναι εντάξει να εστιάζομαι σε ό,τι απεικονίζεται αλλά να μην περιορίζομαι από τις παραδοσιακές μεθοδολογίες; 

Δάσκαλος: Αν λέτε ότι θέλετε να πάρετε το καλύτερο από τους δύο κόσμους όσον αφορά τις τεχνικές, κάποιοι άνθρωποι φαίνεται ότι το έχουν προσπαθήσει αυτό στο παρελθόν. Μπορείτε να προσπαθήσετε, αλλά θα πρέπει να φαίνεται αρμονικό, να είναι ισορροπημένο και να δίνει την αίσθηση του φυσικού σε αυτούς που το κοιτάνε. Αλλά, αφού το προσπαθήσετε μπορεί να νοιώσετε ότι ακόμη δεν μπορείτε να βρείτε έναν τρόπο να βάλετε αληθινά την καλλιτεχνική κουλτούρα από τις Ανατολικές και Δυτικές ζωγραφιές μαζί. 
Ερώτηση: Χαίρετε, Δάσκαλε. Μπορούμε στις ζωγραφιές μας να αναμείξουμε, για παράδειγμα φτερωτούς αγγέλους, από την Ανατολή και τη Δύση μαζί;

Δάσκαλος: Κατά την Επανόρθωση του Φα, ανάμεσα στους Θεούς που παίζουν έναν απόλυτα θετικό ρόλο, υπάρχουν Θεοί με την εικόνα και Ανατολικών και Δυτικών ανθρώπων, όπως επίσης Θεοί με διάφορες εικόνες. Εξαρτάται εντελώς από το νόημα που θέλετε να εκφράσετε στη ζωγραφιά σας, δηλαδή, τι απαιτεί η σύνθεση. Για παράδειγμα, μεταξύ των Θεών με την εικόνα των Δυτικών, μερικοί έχουν φτερά και μερικοί δεν έχουν. Εξαρτάται από το πώς η σύνθεση του πίνακά σας απεικονίζει τα πράγματα. Επιτρέψτε μου να σας πω, ότι αυτοί οι Θεοί στις χαμηλού-επιπέδου διαστάσεις γνώριζαν ότι θα έρθω να διαδώσω τον Φα, και έτσι οι παλαιές δυνάμεις κανόνισαν για αυτούς να επηρεάσουν το πώς θα τον διαδώσω και τις συνθήκες στην κοινωνία. Φυσικά, δεν θα το έκανα σύμφωνα με αυτά που ήθελαν. Η εικόνα που θα έπαιρνα για να κάνω την Επανόρθωση του Φα, ενώ διέδιδα τον Φα, ήταν ένα κυρίαρχο ζήτημα για όλους τους Θεούς. Εκείνη την εποχή οι Βούδες και οι Τάος φιλονικούσαν στα χαμηλά επίπεδα για την εικόνα που θα διάλεγα και αυτό είχε ως αποτέλεσμα να δημιουργηθεί ο Ταοϊσμός. Οι Τάος ήθελαν από εμένα να διαλέξω την εικόνα ενός Τάο και να διδάξω τον Τάο-Φα με τις αλήθειες του Τάο. Αλλά γνώριζαν κι ίδιοι ότι το Τάο ακολουθεί την προσέγγιση τού ότι: μεταβιβάζεται σε έναν και μόνο μαθητή. Τότε με αυτή την προσέγγιση, του ενός και μόνο μαθητή, πώς θα μπορούσε κάποιος να σώσει όλα τα όντα και να διαδώσει τον Ντάφα; Αυτό δεν θα λειτουργούσε, έτσι σκέφτηκαν έναν τρόπο και ξεκίνησαν μια θρησκεία στη γη, κι αυτό οδήγησε στην εμφάνιση της Ταοϊστικής θρησκείας. Αργότερα στην Ταοϊστική θρησκεία, πολλοί Τάος χωρίστηκαν σε Βούδες και Μποντισάτβες επίσης και πραγματικά Παράδεισοι των Τάος δημιουργήθηκαν στους Ουρανούς. Αυτό γιατί ήθελαν από εμένα να διαλέξω την εικόνα ενός Τάο. Από την πλευρά τους οι Βούδες, και αυτοί δημιουργούσαν προϋποθέσεις για εμένα για να διαλέξω την εικόνα του Βούδα. Έλεγαν ότι θα πρέπει να χρησιμοποιήσω την εικόνα ενός Βούδα, που είναι ελεήμων, εφόσον ήθελα να σώσω αισθανόμενα όντα. Αλλά ενσαρκώθηκα στην κυρίως Κίνα. Αν είχα ενσαρκωθεί στη Δύση τότε οι Θεοί με Καυκασιανή εικόνα θα είχαν επίσης [αντίστοιχα] δημιουργήσει τις προϋποθέσεις γι’ αυτό. Έτσι λοιπόν, να πώς προήλθαν οι διαμάχες ανάμεσα σε Τάος και Βούδες στην ιστορία. Μόλις τελείωσα όλα αυτά που ήθελα, αυτές οι διαμάχες για τις εικόνες τελείωσαν. Δεν ακολούθησα τα κανονίσματα των παλαιών δυνάμεων.

 Οι Θεοί στους Ουρανούς, άσχετα με το τι είδους Θεοί είναι, όποτε συμβαίνει κάτι στους Ουρανούς το συζητούν μαζί. Ο ερχομός του Ιησού στη Γη για να σώσει ανθρώπους, επίσης συζητήθηκε και συντονίστηκε από όλους τους Θεούς μαζί σε συνεργασία, γιατί όλα τα κυρίαρχα γεγονότα που συμβαίνουν στη Γη επηρεάζουν τους Ουρανούς. Όταν ένας Βούδας θέλει να διαδώσει τον Φα, αυτό δεν μπορεί να γίνει αν οι άλλοι Θεοί δεν το αναγνωρίζουν. Αυτά τα πράγματα για τις διαφωνίες ανάμεσα στους Βούδες και τους Τάο για τις οποίες μόλις πριν μίλησα ανήκουν στο παρελθόν, διότι άπαξ και αποφασίστηκε το ζήτημα της διάδοσης του Φα, δεν υπήρχε τίποτα πλέον για το οποίο να φιλονικήσουν, κι έτσι όλα ήταν καλά.

Ερώτηση: Η υδατογραφία μοιάζει αρκετά με την Κινέζικη ζωγραφιά και αρκετά με την ελαιογραφία. Κάποια έργα χρησιμοποιούν υδατοχρώματα όπως επίσης και Κινέζικες τεχνικές ζωγραφικής…

Δάσκαλος: Τα βασικά της υδατογραφίας είναι Δυτικά, έτσι η υδατογραφία είναι μια Δυτική μέθοδος ζωγραφικής. Όσο για το ίδιο το υδατόχρωμα, δεν σας περιορίζει από το να κάνετε μια υδατογραφία ή μια Κινέζικη ζωγραφιά. Δεν υπάρχει πρόβλημα αν χρησιμοποιήσετε υδατοχρώματα για να ζωγραφίσετε Κινέζικες ζωγραφιές, και δεν είναι επίσης πρόβλημα αν πάρετε την προσέγγιση της χρήσης υδατοχρωμάτων για να ζωγραφίσετε ελαιογραφίες. Τα υδατοχρώματα αυτά καθαυτά δεν εμπλέκουν το ζήτημα των Ανατολικών ή Δυτικών τρόπων ζωγραφικής· με άλλα λόγια, το τι είδους μπογιά χρησιμοποιείτε ή τι είδους πίνακα κάνετε είναι διαφορετικό πράγμα από τον τρόπο που ζωγραφίζετε. Οι διαφορές μεταξύ Ανατολικής και Δυτικής ζωγραφικής δεν περιορίζονται μόνο στην ένταση των χρωμάτων που χρησιμοποιούνται, στις δύο. Τα εσωτερικά νοήματα της καθεμιάς είναι συμπληρωματικά και υποστηρικτικά από τα δύο είδη πολιτισμών.

Πολλοί άνθρωποι έχουν κάνει προσπάθειες να συνδυάσουν τα Ανατολικά και τα Δυτικά στιλ ζωγραφικής, αλλά στην πραγματικότητα όλες έχουν αποτύχει. Η Κινέζικη και η Δυτική ζωγραφική δεν διαφέρουν μόνο στην τεχνική των τρόπων ζωγραφικής προσέγγισης και στη χρήση της μπογιάς στην επιφάνεια· υπάρχουν τεράστιες εθνικές πολιτιστικές κληρονομιές πίσω από τα ζωγραφικά έργα. Όλες οι διαφορετικές δεξιότητες και τεχνικές σε κάθε κουλτούρα είναι το αποκορύφωμα της πολιτιστικής κληρονομιάς εκείνων των ανθρώπων ως σύνολο. Στην πραγματικότητα, το να μπερδέψετε μαζί την Ανατολική και τη Δυτική τέχνη δεν είναι εφικτό, εκτός και αν η Ανατολική και η Δυτική κουλτούρα είναι εντελώς αναμεμειγμένες και γίνουν κάτι που είναι αθεμελίωτο και διεστραμμένο.

Ερώτηση: Θέλουμε να ζωγραφίσουμε για τη δημιουργία Ουρανού και Γης, με άλλα λόγια, οι παλαιές δυνάμεις στον Κόσμο είναι κατεστραμμένες, και καλά πράγματα… δηλαδή όταν το Κοσμικό σώμα γίνει καλό και τα κακά πράγματα καταπέσουν. Σε αυτού του είδους τη σκηνή, είναι καλύτερο να συμπεριλάβουμε εικόνες Θεών; Ή θα πρέπει απλά να κάνουμε κάποιες αλλαγές στο χρώμα; [Νομίζω ότι είναι πιθανόν] καλύτερα να συμπεριλάβουμε κάποια από αυτά για τα οποία μίλησε ο Δάσκαλος νωρίτερα.

Δάσκαλος: Δεν μπορείτε να ζωγραφίσετε αφαιρετικά. Τα θέματα τα οποία απεικονίζονται πρέπει να είναι εκεί. Με άλλα λόγια, θα πρέπει να γυρίσετε πίσω στο ορθό μονοπάτι.

Ερώτηση: Σε σχέση με αυτά τα υπερφυσικά ζώα στους ουρανούς, όπως τα λιοντάρια τα οποία μόλις πριν ανέφερε ο Δάσκαλος, και κάποια άλλα όπως δράκοι και φοίνικες – ας πάρουμε τους δράκους για παράδειγμα. Υπάρχουν θεότητες δράκων, και ο κακός κόκκινος δράκος στον οποίο έχει αναφερθεί ο Δάσκαλος σε παλιότερα κείμενα, όπως στο «ο κόκκινος δράκος σκοτώνεται». Υπάρχουν διαφορές σε αυτούς τους δράκους;

Δάσκαλος: Οι εξωτερικές εμφανίσεις των δράκων είναι ίδιες. Υπάρχουν καλοί και κακοί δράκοι. Υπάρχουν κακόβουλοι δράκοι, καλοί δράκοι και δράκοι θεότητες. Οι δράκοι που συνήθως απαντώνται στους ουράνιους παραδείσους και στους παραδείσους των Φο είναι χρυσοί δράκοι, οι οποίοι φεγγοβολούν χρυσό φως. Υπάρχει ένα σημείο το οποίο θέλω να ξεκαθαρίσω: οι δράκοι που περιγράφονται στην Ανατολική κουλτούρα και οι δράκοι στη Δυτική δεν είναι το ίδιο πλάσμα, ούτε το ίδιο είδος. Οι δράκοι στην Ανατολική κουλτούρα έχουν διαφορετικά χρώματα, μερικοί έχουν χρώματα όπως τα ασπρόμαυρα ψάρια και υπάρχουν κόκκινοι, κίτρινοι, λευκοί και μαύροι δράκοι. Είναι διαφορετικοί, επειδή υπάρχουν διακρίσεις σε επίπεδα και μεταξύ των δράκων. Υπάρχουν διακρίσεις μεταξύ των ουράνιων δράκων, των επίγειων δράκων, και των δράκων που κατοικούν στο νερό. Όσο για τους δράκους που αναφέρονται στη Δυτική κουλτούρα, είναι ένα είδος κακόβουλου κτήνους στην κόλαση. Πολλές φορές, όταν οι Κινέζοι αναφέρονται σε δράκους, πολλοί Δυτικοί νομίζουν ότι οι δράκοι είναι κακοί – έτσι νοιώθουν. Στην πραγματικότητα αυτή είναι μια διαφορά μεταξύ Ανατολικών και Δυτικών παραδόσεων. Οι δράκοι για τους οποίους μιλούν οι Δυτικοί έχουν κεφάλι το οποίο θυμίζει κάτι από δράκο, έχουν λεπτό λαιμό, τεράστιο σώμα όπως οι δεινόσαυροι, και φτερά δίχως πούπουλα. Αυτού του είδους το πλάσμα είναι χαμηλού-επιπέδου πλάσμα στο σύστημα των Θεών με Δυτική μορφή. Οι δράκοι από την κόλαση στο σύστημα των Δυτικόμορφων Θεών βγάζουν μέσα από το στόμα τους φωτιά. Στην πραγματικότητα, νομίζω ότι οι άνθρωποι του παρελθόντος κακο-συνδύασαν τα πράγματα στη μετάφραση, και αποκάλεσαν αυτό το θηρίο, δράκο. Είναι διαφορετικό από τον δράκο στην Ανατολή (Ρωτώντας τους Δυτικούς μαθητές) Πέστε μου, η αντίληψη των Δυτικών για τον δράκο δεν είναι σαν αυτήν που μόλις τώρα ανέφερα; (Απάντηση: «Ναι»).

Στην πραγματικότητα δεν είναι τα ίδια όντα. Στα Ουράνια Βασίλεια της Δύσης, συνήθως δεν έχουν το είδος του δράκου που αναφέρεται στην Ανατολή, γιατί δεν είναι πλάσμα αυτού του συστήματος. Και στο σύστημα των Θεών που είναι με την εικόνα των Καυκάσιων ανθρώπων, το οποίο αντιστοιχεί στην κοινωνία των Καυκάσιων ανθρώπων στη γη, μέχρι και στις ακόμα χαμηλότερες διαστάσεις, δεν υπάρχουν τέτοια πράγματα όπως δράκοι σε αυτό το σύστημα, ούτε υπάρχει κάποια εκδήλωση αυτού του είδους του ζώου. Αλλά έχουν πολλά πλάσματα που δεν υπάρχουν στο σύστημα των Θεών που έχουν την εικόνα των Ανατολικών ανθρώπων. Για παράδειγμα, στη Δύση υπήρχε ένα είδος θηρίου στη γη του οποίου το κάτω μέρος του σώματός του ήταν αλόγου και το πάνω μέρος [του σώματός του ήταν] ανθρώπινο. Δεν υπάρχει τέτοιο πράγμα στο σύστημα του Ανατολικού κόσμου. Έτσι δεν είναι απλά ζήτημα διαφορών στην κουλτούρα. Είναι ότι συγκεκριμένα πράγματα [του ενός] δεν υπάρχουν στο σύστημα του άλλου κόσμου.

Ερώτηση: Δάσκαλε, θα ήθελα να ρωτήσω κάτι. Είμαι ελαιογράφος και είναι πολύ χρονοβόρο να τελειώσω έναν καλό πίνακα. [Ρωτάω] επειδή ξέρω ότι υπάρχουν πολλά πράγματα για να κάνω.

Δάσκαλος: Οι επιμελείς μαθητές του Ντάφα είναι όλοι πολύ απασχολημένοι. Κατά την περίοδο της Επανόρθωσης του Φα, χρειάζεται να ξεκαθαρίζουν τα γεγονότα και να σώζουν αισθανόμενα όντα. Και σε σχέση με αυτά που σας είπα σήμερα, όσοι από εμάς εδώ έχουν αυτές τις ξεχωριστές δεξιότητες επίσης χρειάζεται να δημιουργήσουν έργα τέχνης. Η δημιουργία αυτών των έργων θέλει πολύ χρόνο και το γνωρίζω πολύ καλά. Αλλά μην ανησυχείτε, προσπαθήστε όσο μπορείτε να κάνετε καλή χρήση του χρόνου που έχετε, για να ζωγραφίσετε ή να σχεδιάσετε. Αλλά μην το τραβήξετε για πολύ καιρό. Ζωγραφίστε όσο μπορείτε, και θα κάνουμε μαζί μια έκθεση όταν τα έργα είναι έτοιμα.

Ερώτηση: Δάσκαλε, αυτό που θα ήθελα να ρωτήσω είναι για το πώς θα μπορούσα να ισορροπήσω τα δύο. Έχουμε μόνο τόσο χρόνο, και όταν κάνουμε ένα πράγμα δεν μπορούμε να κάνουμε κάτι άλλο.

Δάσκαλος: Σωστά, τότε οργανώστε τα πράγματα λογικά. Αυτό που σας ζητώ να κάνετε δεν είναι μόνο για τη χάρη των άλλων και για να αφήσετε αυτά τα πράγματα πίσω για τους ανθρώπους του μέλλοντος – αυτά είναι χρήσιμα και για τη δική σας καλλιέργεια. Επειδή όλοι ζείτε στο περιβάλλον αυτής της κοινωνίας, όλοι χρειάζεται να «εξέλθετε» από αυτήν τη χρονική περίοδο. Με άλλα λόγια, έτσι είναι οι ανθρώπινες αντιλήψεις σήμερα, όλοι οι άνθρωποι είναι μέσα στον μεγάλο χρωστικό κάδο, και όσοι από εσάς έχετε ξεχωριστές δεξιότητες είναι δεδομένο ότι είστε επηρεασμένοι πιο πολύ από τους άλλους σε αυτό το θέμα. Τότε, κατά τη διαδικασία της δημιουργίας έργων τέχνης και της επιστροφής σας στο ορθό μονοπάτι, δεν καθαρίζετε τους εαυτούς σας; Και δεν επαν-ανυψώνετε τους εαυτούς σας καλλιτεχνικά; Ναι, αλλάζετε εκ θεμελίων τους εαυτούς σας και αλλάζετε τους εαυτούς σας όσον αφορά και στις αντιλήψεις σας. Δεν καλλιεργείτε [επομένως] τον εαυτό σας;

Ερώτηση: Χθες στο συνέδριο είδα τον Δάσκαλο να περιστρέφει το Φάλουν και συγκινήθηκα πάρα πολύ. Αν ζωγραφίσω αυτή τη σκηνή βασιζόμενος στις ιδέες μου, και τον Δάσκαλο να φορά κουστούμι τότε, θα ήταν πολύ άμεσο ή πολύ λεπτομερειακό;

Δάσκαλος: Είναι μια χαρά να το ζωγραφίσετε αυτό, και είναι μια χαρά να με ζωγραφίσετε με κουστούμι.

Ερώτηση: Δάσκαλε, θα ήθελα να σας κάνω δύο ερωτήσεις. Η μία είναι, το Φάλουν Ντάφα μας περιλαμβάνει πολλούς Θεούς, επομένως με τόσους πολλούς Θεούς, και φυσικά αφού οι μαθητές ολοκληρώσουν την καλλιέργεια θα γίνουν διαφορετικοί Φο, Τάος και Θεοί, όμως αυτή τη στιγμή θα θέλαμε να απεικονίσουμε ένα μεγάλο αριθμό μαθητών που έχουν καλλιεργηθεί καλά –κάποιοι από αυτούς μπορεί να έχουν καλλιεργηθεί εξαιρετικά καλά– μπορούμε να τους απεικονίσουμε; Όσο για τους Θεούς στους οποίους πιστεύουν οι ορθές θρησκείες και που ο Δάσκαλος έχει αναφέρει, όπως και στον Βουδισμό επίσης υπάρχουν πολλοί ορθοί Θεοί, μπορούμε να τους απεικονίσουμε;

Δάσκαλος: Σε πολλές περιπτώσεις μπορείτε. Ας το θέσουμε έτσι, τους Θεούς που αναφέρονται στον Βουδισμό, και όλους τους Βούδες και τις Μποντισάτβες που αναφέρονται στον Βουδισμό και που γνωρίζουν οι άνθρωποι, μπορείτε να τους απεικονίσετε. Τον Λάο Τζι, τους Τάος, τον Ιαχβέ, τον Ιησού, την Αγία Μαρία…δεν υπάρχει πρόβλημα με το να κάνετε οτιδήποτε από αυτά. Αλλά είναι άσκοπο για τους μαθητές του Ντάφα που είναι στη διαδικασία επιβεβαίωσης του Φα να απεικονίζουν Θεούς που δεν έχουν καμία σχέση με τον Ντάφα. Όσο για το τι πρέπει να απεικονίσετε και το πώς θα πρέπει να το απεικονίσετε, δεν χρειάζεται να πω πολλά για αυτό.

Ερώτηση: Έχω και άλλη μία ερώτηση και σχετίζεται με μερικά κλασσικά έργα που έχουν απομείνει από την περίοδο της Αναγέννησης, όπως ο Μυστικός Δείπνος κτλ. Νομίζω ότι αυτά τα είδη έργων είναι τεράστια εγχειρήματα και θα ήθελα και εμείς επίσης να αφήσουμε πίσω μερικά πραγματικά καλά έργα, αλλά να μην παίρνουν την ίδια φόρμα όπως αυτά, γιατί τα δικά μας θα απεικονίζουν το Φάλουν Ντάφα. Αλλά η ουσία θα είναι η ίδια. Πρώτα και κύρια, η σύλληψη [του έργου] πρέπει να είναι καλή, οι τεχνικές θα πρέπει να είναι εμφανείς και θα πρέπει να έχουμε χρόνο, όπως επίσης και άλλα προαπαιτούμενα. Έτσι νοιώθω ότι για να κάνουμε αυτό το έργο καλά θα πρέπει να καταβάλουμε πολύ μεγάλη προσπάθεια συνολικά.

Δάσκαλος: Η ιδέα σας είναι σπουδαία. Μην αγχώνεστε, και μην βιάζεστε. Μπορείτε να δημιουργήσετε πράγματα βασισμένοι στις ικανότητες που ήδη έχετε. Αρχίστε το και αν έχετε την ικανότητα προχωρήστε και κάντε το. Αν δεν μπορείτε να το κάνετε, οι άνθρωποι μετά από εσάς σίγουρα θα το κάνουν. Η ανθρωπότητα σίγουρα θα δημιουργήσει κάτι μεγαλειώδες για τον Ντάφα, γιατί ο Ντάφα έχει φέρει τόσες πολλές ευλογίες στην ανθρωπότητα! (Χειροκρότημα)

Ερώτηση: Δάσκαλε, νομίζω ότι οι εικόνες των Φο στις Κινέζικες ζωγραφιές είναι πολύ στολισμένες, και είναι ζωγραφισμένες τόσο μα τόσο όμορφα, ενώ αυτό που ζωγραφίζεται σήμερα είναι πολύ απλό, και δεν νομίζω ότι φαίνεται καλό.

Δάσκαλος: Οι οπτικές των ανθρώπων είναι διαφορετικές. Έτσι εκδηλώνονται τα πράγματα εδώ σε αυτό το μέρος των ανθρώπων. Σε διαφορετικές χρονικές περιόδους, οι Φο εκθέτουν στους ανθρώπους το ντύσιμο των διαφορετικών χρονικών περιόδων. Όταν πρωτάρχισα να διδάσκω τον Φα και πολλές Μποντισάτβες ήρθαν να με δουν δεν μπορείτε να φανταστείτε τι φορούσαν. Γνωρίζετε ότι κατά τη διάρκεια της Πολιτιστικής Επανάστασης αυτό που άρεσε περισσότερο στα κορίτσια στην Κίνα να φορούν ήταν εκείνες οι φαιοπράσινες στρατιωτικές φόρμες (όλοι γελάνε). Ήρθαν λοιπόν φορώντας φαιοπράσινες στρατιωτικές φόρμες. Αυτό που θέλω να πω είναι ότι, οι Φο εκθέτουν πράγματα βασισμένοι στις αντιλήψεις των ανθρώπων του κόσμου στις διαφορετικές χρονικές περιόδους. Στην πραγματικότητα η πρωταρχική εικόνα ενός Φο είναι αυτή με την κίτρινη κασάγια και σγουρά μπλε μαλλιά. Φυσικά, το πώς δημιουργήθηκαν τα γλυπτά και το πώς ζωγραφίστηκαν οι εικόνες στους αρχαίους καιρούς, διαφέρουν ως έναν ορισμένο βαθμό από τον τρόπο που γίνονται τώρα. Τότε οι εικόνες του Φο που ζωγραφίζονταν ήταν εκτυφλωτικά διακοσμημένες και μια πανδαισία για τα μάτια. Και αυτό επίσης εκτέθηκε [έτσι] βασισμένο στις αντιλήψεις των ανθρώπων εκείνου του καιρού. Φυσικά, όταν κάποιος μπορεί να δει την αληθινή εικόνα ενός Φο, θα μπορεί επίσης να δει τον Παράδεισο του Φο και τη μεγαλοπρέπεια του Σώματος του Φο – είναι απίστευτα μεγαλοπρεπής εμφάνιση. Οι Θεοί σκόπιμα διαφοροποιούν τις εκδηλώσεις τους στους ανθρώπους.

Ερώτηση: Οι ζωγραφιές μας τώρα είναι πολύ απλές.

Δάσκαλος: Οι Βούδες και οι Μποντισάτβες που απεικονίζονται στη δυναστεία Τανγκ είχαν πολλά στολίδια. Όταν ζωγραφίζετε, αν θέλετε να ακολουθήσετε τα πορτραίτα που έγιναν στη Δυναστεία Τανγκ, κι αυτό είναι επίσης μια χαρά.

Ερώτηση: Ξόδεψα μισό χρόνο στο Λούβρο. Ενώ ο ξεναγός μας σύστηνε τον πίνακα της «Μόνα Λίζα» τον άκουσα να λέει για τους Θεούς του παρελθόντος. Είπε ότι η Μόνα Λίζα αντιπροσώπευε μια εικόνα των Θεών του παρελθόντος και ότι οι Θεοί δεν φορούσαν καθόλου στολίδια. Αλλά μόλις τώρα άκουσα το Δάσκαλο να μιλάει γι’ αυτό και είμαι μπερδεμένος.

Δάσκαλος: Αυτό που απεικονίζεται στο [συγκεκριμένο] έργο είναι ένα ανθρώπινο ον, όχι ένας Θεός και δεν είναι τόσο σπουδαίο όσο λένε οι άνθρωποι. Εκτός αυτού, οι σκιές σε αυτό δεν είναι καλές.

Ερώτηση: Ο ξεναγός είπε ότι αντικατοπτρίζει τους αριστοκράτες του παρελθόντος, και ότι οι αριστοκράτες του παρελθόντος δεν φορούσαν καθόλου στολίδια.

Δάσκαλος: Όλα αυτά ειπώθηκαν από ανθρώπινα όντα και τα λόγια του ξεναγού είναι αναξιόπιστα. Πολλοί Θεοί στους ουρανούς φοράνε σκουλαρίκια. Οι Θεές στους ουρανούς φοράνε στολίδια όπως σκουλαρίκια, [τα οποία] και αυτά είναι επίσης «εργαλεία του Φα»
. Όσο για τους Θεούς με την εικόνα των Δυτικών, φαίνεται ότι οι Θεές φοράνε πολύ λίγα στολίδια. Προφανώς οι Μποτισάτβες φορούν σχετικά περισσότερα στολίδια. Συνήθως οι Θεοί φοράνε περιδέραια, και οι Μποτισάτβες έχουν επίσης μακριά κομποσκοίνια με χάντρες, πραγματικά πολύ μακριά.

Ερώτηση: Δάσκαλε, τι σημαίνει ότι οι ουράνιες κόρες σκορπίζουν λουλούδια; Μέχρι αυτή τη μέρα ακόμα δεν ξέρω.

Δάσκαλος: Σκορπούν λουλούδια μόνο όταν υπάρχει κάποιος στη γη που σώζει ανθρώπους διδάσκοντας το Τάο ή κάνει μεγαλειώδη και θαυμαστά πράγματα. Πολλοί μαθητές έχουν δει ότι όποτε ο Δάσκαλος διδάσκει τον Φα σκορπούν λουλούδια (Χειροκρότημα). Ενθαρρύνουν τα αισθανόμενα όντα, έτσι σκορπίζουν λουλούδια για εσάς.

Ερώτηση: (Μεταφρασμένη) Δεν βλέπω συχνά Θεούς στις άλλες διαστάσεις, και ούτε μπορώ να τους δω πολύ καθαρά. Πώς θα γνωρίζω ότι αυτό που σχεδιάζω ή ζωγραφίζω είναι ακριβές; Αυτό είναι μεγάλο πρόβλημα. Τι χρειάζεται να σχεδιάσω όταν απεικονίζω Θεούς;

Δάσκαλος: Συνήθως αν γνωρίζετε κατά προσέγγιση το είδος του ρούχου τους και τη γενική τους εικόνα, τότε αυτό είναι ένα αρχικό σημείο. Πολλοί μαθητές του Ντάφα γύρω σας έχουν δει διάφορες σκηνές, έτσι μπορείτε να ακούσετε τις περιγραφές τους. Όταν σχεδιάζετε ή ζωγραφίζετε, θα γνωρίζετε από μόνοι σας τη σύνθεση του σχεδίου σας και τι απεικονίζει.

Ερώτηση: Θα ήθελα να κάνω μια ερώτηση σε σχέση με τις ζωγραφιές των παιδιών. Τα παιδιά είναι αγνά και αθώα όμως δεν ξέρουν καθόλου από τεχνικές. Όταν ζωγραφίζουν είναι αυτή η μέθοδος έκφρασης πολύ διαφορετική από αυτό που θέλουμε, το οποίο είναι τέλειο όσον αφορά την τεχνική;

Δάσκαλος: Ναι, ένας ζωγράφος είναι ένας ζωγράφος, ένα παιδί είναι ένα παιδί, και ένα παιδί δεν ισοδυναμεί με έναν ζωγράφο. Όταν σε ένα παιδί αρέσει να ζωγραφίζει είναι η αρχή της εξέλιξης προς το να γίνει ζωγράφος αλλά αυτό δεν σημαίνει ότι είναι ζωγράφος. Αν κάποιος δεν μπορεί να ζωγραφίσει καλά, ποτέ δεν μπορεί να θεωρηθεί ως κάποιος που μπορεί να ζωγραφίσει. Πάντα θα υπάρχει διαφορά μεταξύ τού να είναι κάποιος ικανός να ζωγραφίσει και τού να μην είναι ικανός να ζωγραφίσει. Έτσι τα παιδιά χρειάζεται να μελετήσουν και να τα πάνε καλά σε αυτό που μελετούν. Ακόμη και τα είδη των εικόνων που οι ενήλικες ζωγραφίζουν για τα παιδιά αυτές τις ήμερες εμφανίστηκαν μόνο αφότου ήρθαν οι Μοντερνιστές. Βιβλία με εικόνες για τα παιδιά σχεδιάζονταν και στο παρελθόν, και αυτά τα βιβλία με εικόνες στο παρελθόν γίνονταν με παραδοσιακές τεχνικές.

Ερώτηση: Τότε αν μικρά παιδιά θέλουν να απεικονίσουν πράγματα του Ντάφα, αν τα απεικονίσουν άμεσα, αυτό θα είναι πρόβλημα; Ή είναι ότι μόνο άνθρωποι με ακαδημαϊκή εκπαίδευση και επαρκείς τεχνικές μπορούν να απεικονίσουν αυτά τα πράγματα;

Δάσκαλος: Τα παιδιά μπορούν να εξασκηθούν στο σχέδιο και η εξάσκηση στο σχέδιο δεν θεωρείται ολοκληρωμένο έργο αλλά αυτό που κάνουν ως εξάσκηση στα καλλιτεχνικά μαθήματα στο σχολείο μπορεί να παρουσιαστεί και να κριθεί στο σχολείο. Οι μαθητές στις Σχολές Μινγκούι θα πρέπει φυσικά να μελετούν τον Φα, και τα μαθήματα καλλιτεχνικών θα πρέπει σίγουρα να περιλαμβάνουν και σχεδιαστικά πράγματα για τον Ντάφα και τους ασκούμενους, αλλά αυτό είναι απλά μελέτη και εργασία για το σπίτι. Ελπίζω όμως ότι τα μαθήματα καλλιτεχνικών σε όλα τα σχολεία θα ενισχύσουν τις βασικές δεξιότητες των μαθητών σε ένα επίσημο και καθιερωμένο τρόπο. Στην πραγματικότητα, η σχεδίαση Θεών χωρίς δεξιότητες δεν είναι σαν να λερώνετε την εικόνα των Θεών; Ακόμα και αν η πρόθεση είναι καλή, από μια άλλη οπτική, οι Θεοί δεν μπορούν έτσι απλά να σχεδιάζονται ή να ζωγραφίζονται με όποιο τρόπο να ’ναι, σωστά; Αν δεν ξέρετε πώς να σχεδιάσετε ή πώς να ζωγραφίσετε, πώς μπορείτε να απεικονίσετε τις ιερές, εκπληκτικές και ορθές ποιότητες των Θεών; Φυσικά το να σχεδιάζετε ή να ζωγραφίζετε ασκούμενους είναι εξαίρεση.

 Στα Σχολεία Μινγκούι, αν οι μαθητές θέλουν να εξασκηθούν στο σχέδιο, αυτό δεν είναι πρόβλημα και τα σχολεία μπορούν να εκθέσουν, να συγκρίνουν και να κρίνουν αυτά τα οποία έχουν γίνει καλά. Αλλά νομίζω ότι έργα σε ένα αληθινά υψηλό επίπεδο απαιτούν δεξιοτεχνία, και ειδικά για τις εκθέσεις χρειάζεται να επιδείξουμε ένα ορθό, παραδοσιακό και επαγγελματικό πρότυπο.

Ερώτηση: Όταν ζωγραφίζουμε σκηνές που δείχνουν τους μαθητές του Ντάφα και τον Δάσκαλο να κάνει Επανόρθωση του Φα, τότε Φο, Τάος και Θεοί σε άλλες διαστάσεις απεικονίζονται. Εφόσον κανένας από τους Θεούς του παλαιού Κόσμου δεν συμμετέχει στην Επανόρθωση του Φα, μπορεί να κατανοηθεί ότι αυτή είναι μια εκδήλωση των σωμάτων των μαθητών του Ντάφα σε διαφορετικές διαστάσεις που συμμετέχουν στην Επανόρθωση του Φα σε διαφορετικές διαστάσεις;

Δάσκαλος: Δεν είναι ότι κανένας Θεός δεν συμμετέχει. Οι περισσότεροι Θεοί στον Κόσμο δεν συμμετέχουν, αλλά εκτός από τις παλαιές δυνάμεις υπάρχει ένα ποσοστό που μπορούν να ακολουθήσουν εντελώς τις απαιτήσεις του Δάσκαλου και να παίξουν έναν θετικό ρόλο, και υπάρχουν [επίσης] ουράνιοι στρατιώτες και ουράνιοι στρατηγοί που διαφυλάσσουν τον Φα. Δεν είναι ότι δεν συμμετέχουν Θεοί – μερικοί ορθοί Θεοί συμμετέχουν. Μπορείτε να τους ζωγραφίσετε. Οι μαθητές του Ντάφα μπορούν να επιστρατεύσουν τη Θεϊκή δύναμη και το γκονγκ τους όταν έχουν ορθές σκέψεις, αλλά είναι δύσκολο για αυτούς να επιστρατεύσουν τη Θεϊκή πλευρά τους που έχει ολοκληρώσει την καλλιέργεια.

Ερώτηση: Όταν οι μαθητές του Ντάφα συμμετέχουν στην Επανόρθωση του Φα στις άλλες διαστάσεις, έχουν την εικόνα των Φο, των Τάο και των Θεών; Έχουν την ίδια εικόνα όπως οι άλλοι Φο, Τάος και Θεοί;

Δάσκαλος: Ναι, οι εικόνες τους είναι έτσι. Οι μαθητές του Ντάφα μόνο επιβεβαιώνουν τον Φα ανάμεσα στους καθημερινούς ανθρώπους. Στην άλλη πλευρά βασικά δεν κινούνται. Αλλά όταν στέλνουν ορθές σκέψεις μπορούν να επιστρατεύσουν τις ικανότητες σε εκείνη την άλλη πλευρά. Η επιβεβαίωση του Φα γίνεται κατά κύριο λόγο από το κύριο σώμα εδώ και όταν οι ορθές σκέψεις τους είναι δυνατές μπορούν να επιστρατεύσουν την ενέργειά τους, τα εργαλεία του Φα και τη θεϊκή τους δύναμη – έτσι είναι συνήθως.

Ερώτηση: Τότε εκεί, μόνο μπορούν να κάθονται;

Δάσκαλος: Είναι επειδή δεν τους επιτρέπεται να κινηθούν από μόνοι τους όταν το κύριο σώμα δεν είναι παρόν. Και αυτό γιατί όταν το κύριο σώμα τους έχει ολοκληρώσει την καλλιέργεια κινούνται μαζί του. Αν κινηθούν χωρίς το κύριο σώμα, αυτό δεν ισοδυναμεί με το να είναι εκείνο το μέρος αυτόνομο; Και δεν θα γινόταν αυτό τότε, ένα άλλο ον; Και θα μπορούσε να πάρει τη θέση σας ή να γυρίσει και να σας ελέγξει. Θα μπορούσε αυτό να επιτραπεί; Τότε, ό,τι έχει καλλιεργηθεί δεν θα ήταν πλέον εσείς, και αυτό δεν επιτρέπεται. Έτσι είναι υποχρεωτικό ότι αφότου το κύριο σώμα ολοκληρώσει τα πάντα θα ενωθούν σε ένα. Επιτρέψτε μου να σας το θέσω έτσι: Αν το χέρι σας αρχίσει να κινείται από μόνο του και δεν μπορεί να ελεγχθεί τότε είναι ακόμη δικό σας; (όλοι γελάνε)

Ερώτηση: Αν δεν μετακινούνται σε εκείνο το άλλο μέρος, τότε πώς κάνουν πράγματα;

Δάσκαλος: Αυτοί που πραγματικά κάνουν πράγματα είστε εσείς, που επιβεβαιώνετε τον Φα στον ανθρώπινο κόσμο. Εσείς είστε αυτοί που στέλνετε ορθές σκέψεις εδώ, και ξεκαθαρίζετε τα γεγονότα και σώζετε τους ανθρώπους του κόσμου. Όταν οι ορθές σκέψεις σας είναι ισχυρές, μπορείτε να επιστρατεύσετε την ενέργειά σας. Στα διαφορετικά επίπεδα υπάρχουν ενέργεια, «εργαλεία του Φα» και γκονγκ των διαφορετικών επιπέδων, και όσο ισχυρότερες είναι οι ορθές σκέψεις σας τόσο ισχυρότερη η ικανότητα σας να τα επιστρατεύσετε. Το Αρχέγονο Πνεύμα κάποιων μαθητών μπορεί να απομακρυνθεί από το κέλυφος, να αφήσει το σώμα, και αυτά παίζουν επίσης έναν ρόλο στην Επανόρθωση του Φα. Εκείνοι [οι μαθητές] των οποίων το Αρχέγονο Πνεύμα μπορεί να αφήσει το κέλυφος είναι αυτοί που είναι ικανοί να ελέγξουν το θεϊκό κομμάτι του σώματός τους που έχει ολοκληρώσει την καλλιέργεια.

Ερώτηση: Υπάρχουν πολλοί Φο, Τάος και Θεοί στις Βουδιστικές ζωγραφιές. Μπορούμε να τους χρησιμοποιήσουμε ως αναφορά;

Δάσκαλος: Ναι, μπορείτε.

Ερώτηση: Εφόσον το στυλ της ρέουσας καλλιγραφίας είναι διεφθαρμένο, αυτό σημαίνει ότι πρέπει να χρησιμοποιούμε το κανονικό στιλ ή το επίσημο γραπτό στιλ όταν βάζουμε λέξεις, ποιήματα ή επιγραφές στους πίνακές μας;

Δάσκαλος: Το στυλ της ρέουσας καλλιγραφίας γράφεται σε μια κατάσταση στην οποία ο άνθρωπος αφήνεται στην αρνητική πλευρά του και οι αντιλήψεις του κυριαρχούν. Νομίζω πως καλό είναι να γράφετε απλά και καθαρά. Αφού οι χαρακτήρες μεταβιβάστηκαν στους ανθρώπους από τους Θεούς, κάνοντάς το αυτό είστε ευσεβείς στους Θεούς. Μπορώ μόνο να σας πω τις αλήθειες του Φα. Μπορεί να πείτε, «απλά μου αρέσει το ρέον στυλ, και αυτό στο οποίο έχω εξασκηθεί είναι το ρέον στυλ». Προς το παρόν δεν νοιάζομαι για αυτά που κάνουν οι συνηθισμένοι άνθρωποι, αλλά οι μαθητές του Ντάφα πρέπει να είναι ορθοί.

Ερώτηση: Δάσκαλε, θα μπορούσατε παρακαλώ να μιλήσετε για το τι νομίζετε για τις τοιχογραφίες του Ντανχουάνγκ;

Δάσκαλος: Υπήρχε κάποτε ένα μεγάλο μοναστήρι εκεί, αλλά το κτίριο καταστράφηκε από τον πόλεμο και την πολύχρονη παραμέληση. Οι τοιχογραφίες του Ντανχουάνγκ έγιναν μια χρονική περίοδο κοντά στα χρόνια της Δυναστείας Τανγκ. Κάποιες από αυτές απεικονίζουν σκηνές στους ουρανούς. Επειδή ζωγραφίστηκαν τότε που ο Βουδισμός ανθούσε και πολλοί άνθρωποι πίστευαν στους Φο και στις θρησκείες, πολλοί άνθρωποι μπορούσαν να δουν σκηνές με Φο ή με Θεούς και κάποιοι τις απεικόνισαν. Αλλά, επηρεαζόμενοι από τις ακαλλιέργητες ζωγραφικές δεξιότητες της Ανατολής, τα έργα τους δεν ήταν τόσο ώριμα ή ακριβή όπως των Δυτικών τεχνών όσον αφορά την οπτική άποψη και την δομή των σωμάτων. Παρ’ όλα αυτά, το γεγονός ότι αυτοί οι άνθρωποι είχαν τέτοιες δεξιότητες πριν από χίλια ή δύο χιλιάδες χρόνια επέτρεψε στον Βουδισμό και στις τέχνες στην Κίνα να εκθέσουν τη λαμπρότητα εκείνης της αρχαίας κουλτούρας.

Ερώτηση: Δάσκαλε, θα ήθελα να σας ρωτήσω για τους άλλους αρχαίους πολιτισμούς, για παράδειγμα τον Αιγυπτιακό Πολιτισμό και τον Πολιτισμό των Μάγιας στη Νότια Αμερική. [Οι Θεοί στους οποίους πίστευαν] φαίνονται ότι είναι πολύ διαφορετικοί από τους Βούδες, τους Τάος και τους Θεούς που ξέρουμε. Υπήρξαν πράγματι;

Δάσκαλος: Ναι, αυτοί οι πολιτισμοί πραγματικά υπήρξαν. Εκείνοι οι άνθρωποι πίστευαν σε διαφορετικούς Θεούς, και πολλοί από αυτούς ήταν ορθοί Θεοί.

Ερώτηση: Δάσκαλε όσον αφορά τα υπερφυσικά ζώα της Ανατολής και τους Θεούς της Ανατολής, τι «εργαλεία του Φα» έχουν γενικά;

Δάσκαλος: Αυτό είναι σαν να ρωτάτε πόσα σωματίδια υπάρχουν στον Κόσμο. Υπάρχουν τόσα μα τόσα πολλά. Κάθε Θεός έχει «εργαλεία του Φα» και περισσότερα από ένα. Τα «εργαλεία του Φα» αυτών που ανυψώνονται μέσω καλλιέργειας σχηματίζονται κατά τη διάρκεια της καλλιέργειάς τους. Για παράδειγμα, τα μπολ, τα κομποσκοίνια και οι ξύλινες καμπάνες που χρησιμοποιούν συχνά οι Βουδιστές μοναχοί, τα πινέλα από τρίχες αλογοουράς, τα σπαθιά των Ταοϊστών κτλ – όλα αυτά μπορούν να γίνουν «εργαλεία του Φα» καθώς ένας άνθρωπος καλλιεργείται. Όταν ένας μοναχός περνάει με τα χέρια του τους κόμπους του κομποσκοινιού του έναν προς έναν, ενώ ψάλλει το όνομα του Βούδα κάθε μέρα, η ενέργεια στα χέρια του μεγαλώνει, καθώς υψώνεται και το επίπεδο του, και καθώς συνεχίζει να περνάει τους κόμπους, η ενέργεια σε αυτούς γίνεται πολύ δυνατή και ακόμη και η φύση των κόμπων αλλάζει. Όταν αργότερα πετυχαίνει στην καλλιέργεια, κάθε κόμπος γίνεται ένα «εργαλείο του Φα», και ολόκληρο το κομποσκοίνι σχηματίζει άλλο ένα «εργαλείο του Φα». Με αυτούς που θα φτάσουν σε ένα υψηλό επίπεδο, κάθε κόμπος είναι σαν ένας κόσμος και τα έχει όλα μέσα του. Παντός είδους πράγμα μπορεί να γίνει «εργαλείο του Φα». Ενώ οι μαθητές του Ντάφα επιβεβαιώνουν τον Φα, αν γράφετε άρθρα για να επιβεβαιώσετε τον Ντάφα, τότε ακόμη και το στυλό που χρησιμοποιείτε καθημερινά έχει κερδίσει αξία και αρετή και ίσως ακόμη και το στυλό σας να γίνει ένα «εργαλείο του Φα» στο μέλλον. Μόλις χρησιμοποιηθεί κάτι από έναν καλλιεργητή έχει κερδίσει αξία και αρετή, μπορεί να γίνει «εργαλείο του Φα», και αυτό περιλαμβάνει τα πινέλα, τις πένες και τα μολύβια που χρησιμοποιείτε για να σχεδιάσετε ή να ζωγραφίσετε όταν επιβεβαιώνετε τον Φα.

Ερώτηση: Δάσκαλε, έχω μια ερώτηση πάνω στα αγάλματα. Οι Έλληνες και οι Ρωμαίοι γλύπτες παρουσιάζονται να είναι πολύ ακριβείς. Αλλά όταν κοιτάω πίσω τα αγάλματα του Βούδα από την Δυναστεία Τανγκ στην Κίνα, βρίσκω ότι [αν και δεν είναι τόσο ακριβή] είναι πολύ συγκινητικά. Έτσι δεν νομίζω ότι οι αναλογίες επηρεάζουν τον θαυμασμό των ανθρώπων για τους Θεούς.

Δάσκαλος: Αυτό είναι αλήθεια. Τα αγάλματα των Φο και των Θεών έχουν τα Σώματα του Νόμου των Φο και των Θεών μέσα τους, κι έτσι είναι διαφορετικά από τα συνηθισμένα αγάλματα. Γι’ αυτό τον λόγο μπορούν να αγγίξουν τους ανθρώπους. Αυτό είναι ακριβώς, αυτό για το οποίο μιλούσα μόλις τώρα. Οι Κινέζοι δίνουν ιδιαίτερη προσοχή στη μεταφορά συναισθημάτων και ιδεών ενώ οι Δυτικοί εστιάζονται στο να απεικονίσουν επακριβώς αυτό που είναι στην επιφάνεια. Αυτές είναι δύο διαφορετικές προσεγγίσεις που και οι δύο μπορούν να ενθουσιάσουν τους ανθρώπους. Εκείνες οι Ανατολικές ζωγραφιές και τα σχέδια μπορούν να αγγίξουν τους ανθρώπους γιατί απεικονίζουν Θεούς – δεν θα το έκαναν αν απεικόνιζαν συνηθισμένους ανθρώπους. Οι Θεοί στις Δυτικές ζωγραφιές μπορούν επίσης να διεγείρουν μια αίσθηση θαυμασμού. Αλλά αν οι Δυτικές ζωγραφιές απεικονίσουν συνηθισμένους ανθρώπους, τότε οι άνθρωποι δεν θα ενθουσιαστούν. Αν οι δεξιότητες και οι τεχνικές των Κινέζικων ζωγραφιών, σχεδίων και αγαλμάτων ήταν τόσο ώριμες και ακριβείς όπως εκείνων της Δύσης [τότε] δεν θα ήταν περισσότερο συγκινητικές και ζωντανές; Δεν μπορείτε να θεωρείτε ένα ανώριμο και ατελές έργο τέχνης σωστό, λόγω της επιρροής που έχει ένας Θεός. Ένα τέλειο έργο τέχνης με την παρουσία ενός Θεού είναι ότι πιο ιερό.

Ερώτηση: Έτσι λοιπόν πρέπει να μάθουμε από τις τεχνικές τους;

Δάσκαλος: Αυτό για το οποίο μιλάω δεν είναι μόνο η τεχνική. Αυτό που λέω είναι ότι πρέπει να ζωγραφίζετε ή να σχεδιάζετε με έναν παραδοσιακό και ορθό τρόπο, και να προσπαθείτε όσο πιο πολύ μπορείτε να τελειοποιείτε την τέχνη σας. Με αυτόν τον τρόπο βελτιώνετε τον εαυτό σας και είστε επίσης ευσεβής προς τους Θεούς.

Ερώτηση: (μεταφρασμένη) Αυτό που θα ήθελα να ρωτήσω είναι: χρησιμοποιώ κομπιούτερ για να σχεδιάσω και συχνά παίρνω κοντινές λήψεις. Για παράδειγμα μπορεί να πάρω κοντινές φωτογραφίες από μαθητές του Ντάφα ή καθημερινούς ανθρώπους. Αναρωτιέμαι αν θα μπορούσα να χρησιμοποιήσω κοντινές λήψεις από το πρόσωπο ενός ανθρώπου κτλ. στο σχέδιό μου. Δεν είμαι σίγουρος αν αυτό είναι σωστό ή ποιο είναι το μέτρο.

Δάσκαλος: Ναι, μπορείτε. Και μαζί με τις κοντινές, μπορείτε να χρησιμοποιήσετε και ολόκληρο τον άνθρωπο ως μοντέλο. Αλλά πρέπει να έχετε ένα σωστό αισθητικό μέτρο, αντί να κάνετε αυτό που σας αρέσει βασιζόμενοι σε ανθρώπινες αντιλήψεις.

Ερώτηση: Δάσκαλε, οι ικανότητες των μαθητών στην Κίνα είναι καλύτερες από τις δικές μας σε αυτό το θέμα. Με άλλα λόγια, έχουν εκπαιδευτεί καλύτερα. Μπορούν να συνεισφέρουν μερικά πράγματα; Αυτό που εννοώ είναι ότι οι μαθητές μας στην Κίνα θα πρέπει να έχουν έναν πολύ μεγάλο αριθμό από πίνακες που είναι ανώτεροι από τους δικούς μας.

Δάσκαλος: Προς το παρόν, ας μη βασιστούμε στους μαθητές στην Κίνα. Τώρα έχουμε μόνο μαθητές του Ντάφα στις χώρες έξω από την Κίνα οι οποίοι είναι επαγγελματίες σε αυτόν τον τομέα και οι οποίοι εργάζονται πάνω σε αυτό. Φυσικά, δεν θα ήταν πρόβλημα να βρούμε ακόμη και χίλιους μαθητές του Ντάφα στην Κίνα που είναι εξαιρετικοί ζωγράφοι. Αλλά μια άγρια δίωξη συμβαίνει εκεί τώρα.

Ερώτηση: Αυτό που θα ήθελα να ρωτήσω είναι, πώς σχετίζονται οι ταινίες, τα τηλεοπτικά προγράμματα και τα σχέδια και οι ζωγραφιές με τα παραδοσιακά σχέδια και ζωγραφιές;

Δάσκαλος: Τίποτα δεν μένει ανεπηρέαστο από την τάση του καιρού – γι’ αυτόν τον λόγο οι εμφανίσεις των χαρακτήρων σε πολλά κινούμενα σχέδια είναι πραγματικά πολύ άσχημες, κατά την άποψή μου. Κάποια που υποτίθεται πως εκφράζουν καλοσύνη δεν είναι καλά, και οι εικόνες τους είναι πραγματικά πολύ άθλιες. Αυτό που σας λέω σήμερα είναι να επιστρέψετε στο μονοπάτι των ανθρώπινων όντων μέσα από ορθές σκέψεις, καλοσύνη και τις παραδοσιακές και ενάρετες προσεγγίσεις. Ενώ ανοίγουν το μονοπάτι για τους μελλοντικούς ανθρώπους του κόσμου, οι μαθητές του Ντάφα χρειάζεται πρώτα να βρουν πάλι τις ορθές σκέψεις τους σε σχέση με τις τέχνες.

Ερώτηση: Δάσκαλε, Θα ήθελα να σας ρωτήσω πώς σχετίζεται η ζωγραφική με τη μουσική σύνθεση;

Δάσκαλος: Και στις δύο περιπτώσεις χρειάζεται να δημιουργήσετε το έργο με ορθές σκέψεις. Νωρίτερα μίλησα σε αυτούς που ασχολούνται με τη μουσική σύνθεση. Μόλις τελείωσα την ομιλία μου με αυτούς, συνεπώς δεν θα μιλήσω για αυτό το ζήτημα εδώ. Μίλησα και σε αυτούς για αρκετές ώρες.

Ερώτηση: Δάσκαλε μιλήσατε για Καλοσύνη, αλλά εγώ δεν θέλω να απεικονίσω μια πολύ μεγάλη σκηνή.

Δάσκαλος: Τότε απεικονίστε ένα μικρό θέμα, και αυτό επίσης είναι καλό. Και τα δύο είναι καλά. Αν θέλετε να απεικονίσετε ένα πολύ μικρό γεγονός και όχι μια μεγάλη σκηνή και θέλετε μια μικρού μεγέθους εικόνα, και αυτό επίσης είναι μια χαρά.

Ερώτηση: Δάσκαλε, πώς μοιάζουν οι Οκτώ Ομάδες των Ουράνιων Φρουρών του Νόμου;

Δάσκαλος: Οι Οχτώ Ομάδες των Ουράνιων Φρουρών του Νόμου έχουν αναφερθεί από τον Σακιαμούνι. Στην ουσία αναφερόταν για τα οκτώ είδη αισθανόμενων όντων – οχτώ ομάδες όντων, ζωών. Αυτό που έχω κανονίσει είναι για τους ουράνιους στρατιώτες και τους ουράνιους στρατηγούς να είναι οι φρουροί του Νόμου σας, και υπάρχουν επίσης και δράκοι – είναι αυτές οι δύο ομάδες. Φυσικά, ένας πολύ μικρός αριθμός μαθητών του Ντάφα έχουν επίσης κατ’ εξαίρεση καταστάσεις με τους φύλακες του Νόμου τους. Οι φρουροί του Νόμου αυτών των άλλων ομάδων δεν μπορούν να περιγραφούν επακριβώς, γιατί τα αισθανόμενα όντα σε αυτές τις άλλες ομάδες όλα περνάνε μέσα από την Επανόρθωση του Φα. Το αν θα διατηρηθούν ή το αν θα περάσουν μένει να το δούμε μετά την Επανόρθωση του Φα.

Δάσκαλος: Έχετε σηκώσει το χέρι σας αρκετές φορές ως τώρα.

Ερώτηση: Απλά ήθελα να πω, ότι νοιώθω πως ο Ντάφα παρέχει πάρα πολλά θέματα για τα έργα μας. Μετά από αυτά τα αρκετά χρόνια ο Ντάφα έχει συγκλονίσει τον Ουρανό και τη Γη.

Δάσκαλος: Ναι, αυτό είναι αλήθεια.

Ερώτηση: Είμαι πολύ ενθουσιασμένος και νοιώθω ότι υπάρχουν τόσα πολλά θέματα στο Ντάφα που είναι πραγματικά συγκινητικά και αξίζουν να τα προάγουμε. Ως μαθητές του Ντάφα και ως καλλιτέχνες, έχουμε αυτή την ευθύνη, και χρειάζεται να εκπληρώσουμε αυτό που πρέπει να κάνουμε. Αλλά φυσικά, όταν ζωγραφίζουμε ή σχεδιάζουμε, αντιμετωπίζουμε αρκετές προκλήσεις. Σήμερα αφότου ο Δάσκαλος εξήγησε αυτά τα πράγματα προσωπικά νοιώθουμε ότι τώρα έχουμε κατεύθυνση για πολλά πράγματα. Θα ήθελα να θίξω ένα συγκεκριμένο σημείο, το οποίο είναι ότι, ελπίζω οι οργανωτές της έκθεσής μας των καλών τεχνών θα κάνουν έναν συνολικό συντονισμό όσον αφορά τα κύρια θέματα. Αυτό γιατί στο μυαλό μας υπάρχουν πολλά θέματα που χρειάζεται να ζωγραφίσουμε ή να σχεδιάσουμε, και είναι πολύ σημαντικά.

Δάσκαλος: Η συνεργασία που αναφέρατε είναι σημαντική. Αφού κάποιοι από εσάς έχετε ανοίξει τον τρόπο σκέψης σας, προχωρήστε και σκιαγραφήστε τις ιδέες· τότε όσοι από εσάς έχετε την ικανότητα να ζωγραφίσετε ή να σχεδιάσετε μπορείτε να προχωρήσετε και να δουλέψετε πάνω σε αυτά αντί να προσπαθείτε να συλλάβετε τα δικά σας έργα. Κάνοντάς το με αυτόν τον τρόπο θα είναι επίσης καλό.

Ερώτηση: Κάποιοι μαθητές του Ντάφα έχουν πολύ καλά σχέδια και πραγματικά πολύ καλές ιδέες, αλλά δεν έχουν καλές δεξιότητες. Επομένως όπως  και με τον τρόπο που κάνουμε πράγματα στους ραδιοφωνικούς και τηλεοπτικούς σταθμούς που έχουν στηθεί από τους μαθητές του Ντάφα, μπορούμε να μοιραστούμε τις πληροφορίες μας, υλικό, σχέδια και τεχνικές. Ιδίως χρειάζεται να βεβαιώσουμε την ποιότητα των κύριων θεμάτων μας, γιατί στην πρώτη έκθεση των μαθητών του Ντάφα, θα πρέπει να επιδείξουμε ένα επίπεδο που πραγματικά [θα] αντιπροσωπεύει εμάς τους μαθητές του Ντάφα. Έτσι νομίζω ότι μεγάλα και μικρά έργα [θα] είναι και τα δύο καλά. Αλλά είναι λίγο δύσκολο να εκθέσουμε κάτι που είναι πολύ μεγάλο. Για παράδειγμα ας πούμε ότι έχω πολύ καλές ιδέες και ότι πιστεύω ότι οι τεχνικές μου μπορούν να πετύχουν ένα ορισμένο επίπεδο, αλλά νοιώθω ότι δεν μπορώ να δω πολλά πράγματα ή ότι δεν ξέρω πώς να τα ζωγραφίσω ή να τα σχεδιάσω, έτσι μπορούμε να συμπληρώσουμε ο ένας τον άλλον.

Δάσκαλος: Ναι, έτσι θα πρέπει να το κάνετε. Μπορείτε να έχετε δύο ανθρώπους να είναι υπεύθυνοι για την διατύπωση των ιδεών και των σχεδίων, και μετά οποιοσδήποτε είναι ικανός να τα ζωγραφίσει ή να τα σχεδιάσει μπορεί να δουλέψει πάνω σε αυτά. Με αυτόν τον τρόπο θα ελαττώσετε τον χρόνο που χρειάζεται για να συλλάβετε το έργο σας. Απλά χρειάζεστε να έχετε ένα βασικό, πρόχειρο και γενικό περίγραμμα, και επειδή όλοι σας έχετε τις δεξιότητες και την ικανότητα θα είστε ικανοί να προχωρήσετε με αυτό. Νομίζω ότι αυτή η ιδέα είναι πολύ εποικοδομητική.

Νομίζω ότι αυτά έχω να πω. Αυτά που έχουν απομείνει είναι περισσότερο εξειδικευμένα πράγματα που μπορείτε να τα χειριστείτε καλά και να ξεκαθαρίσετε πώς να δημιουργήσετε ένα μονοπάτι για τους μαθητές του Ντάφα, γιατί ότι κάνετε σήμερα είναι εξαιρετικής σημασίας. Αν τα πάτε καλά, η ανθρωπότητα θα το μιμηθεί, αν δεν τα πάτε καλά η ανθρωπότητα επίσης θα το μιμηθεί. Έτσι οι μαθητές του Ντάφα πρέπει να τα πάνε καλά. Αυτά τα έργα τέχνης σας που δεν είναι καλά ή δεν είναι ορθά δεν μπορούν να παρουσιαστούν στο κοινό, διότι θα επηρεάσουν την ανθρωπότητα. Έτσι δεν θα πρέπει μόνο, να το κάνετε με τον παραδοσιακό και ορθό τρόπο, να απεικονίσετε αυτό που είναι καλό, να απεικονίσετε τη συμπόνια, να εξυψώσετε τον Ντάφα και να δώσετε δόξα στους Θεούς, αλλά την ίδια ώρα, θα πρέπει επίσης, να επιδείξετε ένα υψηλό επίπεδο αρτιότητας όσον αφορά τις ικανότητες καταδεικνύοντας ένα παραδοσιακό και ορθό πρότυπο. (Χειροκρότημα)
Γλωσσάριο

(παρέχεται από τους μεταφραστές)

Τάο
1. Γνωστό και ως «Ντάο», Ταοϊστικός όρος "τον Τρόπο(ή Δρόμο) της φύσης και του Κόσμου" 2. Φωτισμένο Ον που έχει επιτύχει το Τάο.

Ντάφα
“Ο Μέγας Νόμος” ή “Ο Μέγας Τρόπος”· επίσης συντομογραφία για τη μέθοδο άσκησης καλλιέργειας Φάλουν Ντάφα «Ο Μεγάλος Τρόπος(ή Δρόμος) Καλλιέργειας του Τροχού του Νόμου»
Φα
«Νόμος» ή «Τρόπος» 

γκονγκ
«Ενέργεια Καλλιέργειας
τσιγκόνγκ
Ενεργειακή άσκηση. Ένας γενικός όρος για κινέζικες πρακτικές που καλλιεργούν το ανθρώπινο σώμα. Το τσιγκόνγκ έχει γίνει πάρα πολύ δημοφιλές τις τελευταίες δεκαετίες στην Κίνα.

σίνσινγκ
«φύση του νου», «φύση της καρδιάς», «νοοτροπία»(με την γενικότερη έννοια) ή «χαρακτήρας».
Παρατήρηση:

Οι υποσημειώσεις στο κάτω μέρος της σελίδας και το γλωσσάρι στο τέλος του κειμένου σε καμία περίπτωση δεν αποτελούν μέρος της διδασκαλίας του «Νόμου του Φο» αλλά παρέχονται από τους μεταφραστές προς διευκόλυνση του αναγνώστη.
� επιβεβαίωση του Φα (validating the Fa): ισχυροποίηση του Φα, επικύρωση του Φα, εδραίωση του Φα. 


� σχήμα (format): διαμόρφωση, στήσιμο, οργάνωση, πλαίσιο, μέθοδος


� σε ενέργεια (at work): σε δράση, σε λειτουργία


� ευτελής (base): πρόστυχη, ποταπή, αχρεία.


� ρέουσες μορφές (cursive styles): ρέοντα στυλ, συνεχή στυλ, οι χαρακτήρες ή τα γράμματα να είναι ενωμένα, χωρίς να σηκώνεται το στυλό ή το πινέλο


� ρευστά (cursively): με συνέχεια, μη διακοπτόμενα.


� Κασάγια (kasaya ): μανδύας, χιτώνας, ριχτό σεντόνι.


� «εργαλεία του Φα» (Fa-implements): «σύνεργα του Φα», «αντικείμενα του Φα», «όργανα του Φα», ακόμη και «όπλα του Φα».

